Republika Srpska - Blic Online\nŠeranić poručio: Nove doze vakcine "Sputnjik V" za vikend u Srpskoj\nIsporuka novih doza Sputnjik vakcina u Republiku Srpsku mogu se očekivati za vikend, naveo je Alen Šeranić, ministar zdravlja i socijalne zaštite.\nZadobila opekotine lica, vrata i ekstremiteta: Starica povređena u eksploziji plina VAN ŽIVOTNE OPASNOSTI\nZdravstveno stanje starice Milke Gajić Ilić (83) teško povređene u eksploziji plina kod Šamca je stabilno i nalazi se van životne opasnosti, potvrdili su u Univerzitetskom kliničkom centru Republike Srpske.\nSlučaj koji je uzdrmao banjalučku policiju: Smenjeni načelnik bio iznenađen hapšenjem svojih inspektora\nU nastavku ponovljenog suđenja suspendovanom inspektoru Policijske uprave Banjaluka Nenadu Grujiću optuženom za primanje 20.000 maraka mita, svedočio je Miroslav Kalabić, smenjeni načelik Odeljenja za privredni kriminalitet u Policijskoj upravi Banjaluka.\nSOLIDARNOST I HUMANOST Guzijan: Jačati svest o značaju dobrovoljnog davanja krvi\nDirektor Zavoda za transfuzijsku medicinu Republike Srpske Gordana Guzijan poručila je da je važno kontinuirano podizati svest društva o potrebi dobrovoljnog davanja krvi, jer je ova dragocena tečnost pacijentima potrebna tokom cele godine.\nBUKTINJA U GACKU U požaru izgorele dve kuće\nPolicijskoj stanici Gacko prijavljeno je da je izbio požar na dva stambena objekta u Gacku, a uviđajem je utvrđeno žarište požara, dok se konkretan uzrok nije mogao utvrditi.\nKonačno popuštanje mera: Napokon olakšani uslovi za ulazak stranaca u Bosnu i Hercegovinu\nSavet ministara BiH danas je konačno izglasalo nova pravila i uslove za ulazak svih stranaca u državu.\nAKCIJA SIPA U Kozarskoj Dubici pronađeno i privremeno oduzeto oružje\nPripadnici Agencije za istrage i zaštitu (Sipa) BiH uhapsili su jedno lice na području Kozarske Dubice i prilikom pretresa vozila, kuće i pratećih objekata pronašli i privremeno oduzeli puškomitraljez sa okvirom sa 30 metaka, te trotilski metak sa punjenjem od 100 grama TNT eksploziva.\nRAZNESEN DEO KUĆE Starica upalila svetlo, nakon eksplozije plina završila u bolnici (FOTO)\nStarica Milka G.I. (83) teško je povređena u eksploziji plina u mestu Hasići kod Šamca.\nZARAŽENO 18 OSOBA Korona virus u FBiH polako jenjava\nU Federaciji BiH u protekla 24 časa registrovano je 18 novih slučajeva zaraze korona virusom od 1.260 testiranih uzoraka, a nije bilo prijavljenih smrtnih slučajeva.\nODUZET DUVAN, ORUŽJE, NOVAC Osam osoba uhapšeno zbog nedozvoljenog prometa duvana\nOsam osoba je uhapšeno u akciji "Skuter tri" zbog nedozvoljenog prometa duvana i duvanskih proizvoda, saopšteno je iz Agencije za istrage i zaštitu BiH (Sipa).\nDodik o Izveštaju o stradanju u Srebrenici: "Jedan od najvažnijih dokumenata za Srpsku"\nSrpski član i predsedavajući Predsedništva BiH Milorad Dodik rekao je da je Izveštaj Nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine jedan od najvažnijih dokumenata za Republiku Srpsku i srpski narod, a koji je zasnovan na činjenicama.\n(GRADO)NAČELNICI MOGU DA ODAHNU Vlada traži izmene Zakona o upravi i lokalnoj samoupravi, ali samo u delu koji se odnosi na otpuštanja radnika\nKolegij Narodne skupštine Republike Srpske danas je dopunio predlog dnevnog reda naredne sednice parlamenta čime će se pred poslanicima po hitnom postupku naći i izmene Zakona o upravi i lokalnoj samoupravi.\nPREMINULO PET ZARAŽENIH OSOBA Na virus korona pozitivno još devet građana\nNa virus korona testirano je 339 građana u Srpskoj, a zaraza je registrovana kod devet ljudi, podaci su Instituta za javno zdravstvo RS. U poslednja 24 časa, preminulo je petoro ljudi koji su bili pozitivni na koronu.\n"Dostižan cilj o vakcinaciji 50 odsto građana": Šeranić poručio da je do sada u Srpsku stiglo oko 300.000 vakcina\nMinistar zdravlja i socijalne zaštite Republike Srpske Alen Šeranić izjavio je da je u Republiku Srpsku do sada stiglo oko 300.000 vakcina protiv virusa korona, te da to podrazumeva i prvu i drugu dozu.\nNEMA PREMINULIH U Sarajevu 13 novozaraženih od 444 testiranih osoba\nU protekla 24 sata u Kantonu Sarajevo je na korona virus pozitivno 13 osoba od testiranih 444. Od kovid infekcije se oporavilo 12 osoba i, na sreću, nije bilo preminulih.\nSproveden na trežnjenje: Uhapšen vozač sa 2,89 promila alkohola u krvi\nPripadnici Policijske stanice Prnjavor uhapsili su osobu čiji su inicijali S.K. zbog upravljanja vozilom sa 2,89 promila alkohola u organizmu, saopšteno je iz Policijske uprave Banjaluka.\nPopović trenutno služi kaznu u Austriji: Banjalučanin osuđen na 15 godina zatvora za ubistvo u Budvi\nSrđan Popović iz Banjaluke osuđen je danas u Višem sudu u Podgorici na 15 godina i deset meseci zatora zbog ubistva Gorana Đuričkovića na šetalištu u Budvi u oktobru 2015. godine.\nPijan uznemiravao majku i suprugu: Uhapšen Zvorničanin zbog nasilja u porodici i napada na policiju\nMuškarac V.K. iz Zvornika uhapšen je zbog sumnje da je počineo krivična dela napad na službeno lice u vršenju službene dužnosti i nasilja u porodičnoj zajednici, saopšteno je danas iz zvorničke Policijske uprave.\nNEMA "SPUTNJIKA" Penzioneri u Banjaluci vraćeni sa revakcinacije (FOTO)\nDeo starijih Banjalučana koji je došao na revakcinaciju "Sputnjik V" vakcinom, vraćen je danas sa vakcinalnog punkta na Velesajamu, sa obrazloženjem da nema druge doze ovih vakcina.\nGalić o migrantskoj krizi: Od pokušaja prelaska granice odvraćeno VIŠE OD 2.300 MIGRANATA\nGranična policija BiH je od početka ove godine odvratila više od 2.300 osoba od pokušaja nezakonitog prelaska granice, rekao je direktor ove službe Zoran Galić.\nVAKCINACIJA BEZ ZAKAZIVANJA U hali banjalučkog Velesajma građani će moći da prime "AstraZeneku"\nDom zdravlja Banjaluka organizuje danas vakcinaciju stanovnika protiv virusa korona bez prethodnog zakazivanja.\nNEZAPAMĆEN SLUČAJ Muškarac iz BiH ispod haube automobila u Nemačku dovezao poskoka\nMuškarac iz Živinica, koji već nekoliko godina živi u Nemačkoj, pre nekoliko dana ispod haube svoga automobila iz BiH u Nemačku neznajući prevezao je zmiju.\nKRVAVI OKRŠAJ U SARAJEVU Muškarac izboden nožem u tuči migranata\nU Vogošći, u Sarajevu, je večeras došlo do obračuna više osoba.\nSankcije za osobe koje su bile na crnoj listi Sjedinjenih Americkih Država ostaju na snazi, saopštila je ambasada SAD u BiH i poručila da Vašington ''smatra sankcije važnim sredstvom za delovanje protiv korupcije i podrivanje stabilnosti''.\nKAD POLITIKA UMEŠA PRSTE Je li Haški tribunal presudama udaljio region od pomirenja?\nPresuda Haškog suda bivšem generalu VRS Ratku Mladiću za zločine u BiH, podgrejala je ionako usejanu atmosferu u zemljama regiona. Srpski predstavnici smatraju da svojim presudama Haški tribunal nije doprineo promicanju poverenja i pomirenja među narodima.\nPLATILI 400.000 DOZA, DOBILI TEK ČETVRTINU Građanima u RS se odgađa revakcinacija ruskom vakcinom\nRepublika Srpska od ruskog proizvođača naručila je i platila 400.000 „Sputnjik V“ vakcina pre nekoliko meseci, a do sada je dobila tek četvrtinu. Zato što trenutno nema dovoljno druge doze ove vakcine, odgađa se revakcinacija građana.\n"DOBRO SE OSEĆA" Nana Fata Orlović otpuštena iz bolnice u Tuzli\nNakon što je bila hospitalizovana na Klinici za plućne bolesti UKC Tuzla zbog problema s plućima nana Fata Orlović puštena je kući.\nSNSD i SDS i dalje različito vide zakon: Nelegalno stečena imovina napokon došla na dnevni red NS RS\nNacrt zakona o utvrđivanju porekla imovine i posebnom porezu na imovinu o kojem se već godinama priča i za koji se sve političke partije, bar deklarativno, zalažu, napokon će se naći na dnevnom redu već sledeće sednice Narodne skupštine Republike Srpske.\nPO HITNOM POSTUPKU Zakon o eksproprijaciji radi izgradnje autoputa Banjaluka - Prijedor\nVlada Republike Srpske utvrdila je danas Predlog zakona o posebnom postupku eksproprijacije radi izgradnje autoputa Banjaluka - Prijedor, po hitnom postupku.\n"Regionalno ekonomsko povezivanje od ključnog značaja": Tegeltija na Samitu lidera zemalja Zapadnog Balkana u Tirani\nPredsedavajući Saveta ministara Zoran Tegeltija istakao je na Samitu lidera zemalja Zapadnog Balkana u Tirani značaj regionalnog ekonomskog povezivanja i Ekonomskog i investicionog plana za Zapadni Balkan, koji, kako je naglasio, ima ogroman potencijal za smanjenje jaza u privrednom razvoju između zemalja Zapadnog Balkana i EU.\nDESET STVARI koje poslovni čovek može naučiti od Nikole Jokića\nTadić izneo sumnje o inspiratorima grafita putem kojih su mu pretili smrću\nŠpanija sve promašila i ispraćena NEVIĐENIM ZVIŽDUCIMA! Švedska anti-fudbalom do boda, a navijači u Sevilji napuštali stadion pre kraja!


Politika\t15.05.2019 20:57\nŠvajcarska kompanija 'Severni tok 2' (registrovana u gradiću Cug) pronašla je način da privoli Evropsku komisiju (EK) na pregovore o uslovima poslovanja budućeg gasovoda, uprkos dramatičnom protivljenju Vašingtona, dela uprave EU, niza baltičkih država, kao i Ukrajine.\nEvropska komisija je naime, juče najavila spremnost da se sastane sa nosiocima tog strateškoenergetskog projekta i čuje njihove argumente protiv zaoštrenih uslova poslovanja za „Severni tok 2”. Od početka godine, Brisel je na brzinu usvojio amandmane na gasnu regulativu EU, kojima se novim gasovodima nameću nove obaveze. Na primer: u delu novog cevovoda koji se proteže teritorijalnim vodama države članice do prvog kopna –50 odsto transportnih kapaciteta, mora biti ostavljeno na korišćenje alternativnim snabdevačima (u prevodu, poslovnim rivalima).\nU slučaju „Severnog toka 2”, novi evropski pravilnik odnosi se samo na 54 kilometara budućeg gasovoda unutar teritorijalnih voda Nemačke, gde je već postavljen njegov „ulaz” na kopnenu teritoriju EU. Novi evropski gasni zakon predvideo je da nacionalne vlade članica EU mogu do 24. maja da odobre „izuzetke” od primene ovih amandmana, i to na 20 godina.\nSuočen sa podmetanjem klipova u točkove 1.220 kilometara dugog gasovoda, koji bi – kada bude završen ( u najavi, krajem ove godine) – podmirivao energetske potrebe četvrtine Evrope, „Severni tok 2” preduzeo je od prošlog meseca munjevitu akciju. I to uporedo u dva pravca: u nemačkim vodama Baltika, kao i na međunarodnoj pravničkoj areni, pozivajući se na odredbe globalne Energetske povelje. Ta povelja, među čijim potpisnicama su EU, Nemačka i Švajcarska, ali ne i Rusija, jedina je koja precizno reguliše strana energetska ulaganja, kao i prava investitora u slučaju diskriminacije, političkih rizika i drugih nametnutih prepreka strateškom biznisu.\nOvom paralelnom akcijom, „Severni tok 2” ubrzano je krenuo da završava nemački deo gasovoda i istovremeno postavio rok EK da se do 13. maja (ponedeljak) izjasni o tome da li će gasovod biti oslobođen nameta koje propisuju žurno usvojena pravila za energosnabdevače iz „trećih zemalja”. Ukoliko odgovor EK do tog roka izostane, „Severni tok 2” bi mogao da zatraži basnoslovnu međunarodnu arbitražu radi procene toga da li je Brisel diskriminisao rusko-zapadnoevropski megaenergetski projekat, najavio je prošlog meseca Matijas Varnig, izvršni direktor švajcarske kompanije.\nU očekivanju odgovora Brisela, građevinski radovi na „Severnom toku 2” nastavljeni su tempom postavljanja tri kilometra gasovoda na dan.\n„Severni tok 2” je završio izgradnju nemačkog dela budućeg gasovoda, objavio je juče Sebastijan Sas, predstavnik švajcarske kompanije pri EU. Po Sasovim rečima, završetak nemačkog kraka „Severnog toka 2” (pre stupanja na snagu izmenjenog gasnog pravilnika EU) može biti upotrebljen kao argument za izuzetak od najnovijih briselskog zahteva postavljenih ofšor cevovodima.\nDan nakon isteka roka za odgovor koji je Briselu postavio „Severni tok 2”, juče se oglasila EK.\n„U odgovoru na (aprilski) zahtev ’Severnog toka 2’, a u skladu sa pravilima globalne Energetske povelje o ’rešavanju sporova’, eksperti EK spremni su da se sastanu sa promoterima tog projekta i saslušaju njihove argumente”, saopštio je Lin Ritford, portparol briselske kancelarija za klimu i energiju, prenose agencije.\nKada bi moglo doći do susreta predstavnika EK i „Severnog toka 2”, nije izvesno. Tehnički, onaj deo budućeg gasovoda koji se proteže nemačkim teritorijalnim vodama, već je završen – pre stupanja na snagu nove gasne regulative EU.\nKojom tehnikom bi Brisel mogao taj krak „Severnog toka 2” sada proglasiti „novim gasovodom”, zagonetka je. Ako EK pokuša sa nekom drugačijim tumačenjem „ novog gasovoda“, „Severni tok 2” ima pravnu mogućnost da Brisel pošalje na međunarodni arbitražni tribunal.


Takmičenje mladih u biznis planiranju - Ozonpress :: internet portal\nTag: biznis, Mladi, takmičenje\nUdruženje ženskog preduzetništava „Nadežda Petrović„ Čačak i Regionalna privredna komora Moravičkog i Raškog upravnog okruga, počeli su sa realizacijom projekta “Takmičenje mladih u biznis planiranju“.\n– Kako bismo mlade što bezbolnije pripremili za realno tržište rada, želimo da ih podstaknemo na kreativno razmišljanje, podignemo samopouzdanje i razvijemo takmičarski duh – kažu organizatori projekta.\nOko petnaest timova od dva-tri učenika, studenata i ostalih mladih, bez obzira da li žele nastavak školovanja ili pokretanje sopstvenog posla, pod mentorstvom njihovih nastavnika i uspešnih preduzetnica, kreiraće biznis planove iz tema:\nMoj prvi posao (za novu firmu)\nImam ideju kako da unapredim poslovanje (za postojeću firmu)\nMladima se pruža prilika da izraze svoje vlastite ideje koncipirane na njima zanimljiv način. Angažovali bismo timove iz završnih razreda Ekonomske i Mašinsko – saobraćajne škole, kao škole koje su prepoznale značaj dualnog obrazovanja.\nBiznis plan se sastoji iz dva dela, narativnog i finansijskog, gde bi uz dva predavanja, mladima olakšali pisanje biznis plana i izražavanje sopstvene ideje.\nKomisija bi na kraju, koju čine eminentni stručnjaci iz zadatih oblasti, izabrala dva najbolja Biznis plana i dodelila zaslužene nagrade. Dodela nagrade bila bi 12.oktobra 2018. godine na dan Udruženja poslovnih žena “Nadežda Petrović”.\nGeneralni sponzor ove manifestacije je Societe banka, a ostali pokrovitelji su Dessert, Chipsy way, Regionalna agencija za profesionalno osposobljavanje zaposlenih i ostali.\nPrvo predavanje i zvanično predstavljanje projekta održaće se u ponedeljak 10.09.2018.g.u prostorijama Regionalnog centra za profesionalni razvoj zaposlenih sa početkom u 11:30 h.\nGoračići domaćin promocije knjige "Manastir Žiča"\nKad vidim ekipu iza Boska odoh odmah da...\nTo već odavno postoji zove se...\nDveri su propast ovog grada.


Krijumčarili 560 kilograma kokaina, Foto: Profimedia\nČlanovi bande pohapšeni su u jednoj brvnari tokom pregovora o primopredaji robe\nObjavljeno: 30.11.2020. 23:51h\nŠpanska policija je uz pomoć Američke agencije za borbu protiv droge otkrila nove detalje o hapšenju državljana Srbije, koji se sumnjiče za krijumčarenje 560 kilograma kokaina.\nŠpanska policija objavila je nove detalje spektakularne akcije "Dinastija", u kojoj je krajem oktobra u Galiciji zaplenjeno više od pola tone kokaina i uhapšeno dvoje Srba, povezanih sa balkanskim kartelom, a osumnjičeni narko-dileri raskrinkani su zahvaljujući agentu DEA (Američke agencije za borbu protiv droge), koji je bio infiltriran u kriminalnu grupu.\nPodsetimo, 31. oktobra lisice su stavljene državljanima Srbije N. D. (37) i P. P. (36), a zajedno sa njima uhapšeno je i nekoliko pripadnika galicijske narko-bande Poslastičari. Kod njih je nađeno 560 kilograma kokaina, koji su planirali da do odredišta transportuju u pokvarenom automobilu, koji su natovarili na kamion šlep-službe.\nHapšenje na sastanku\n- Članovi bande pohapšeni su u jednoj brvnari tokom pregovora o primopredaji robe. Tu su se "poslastičari" sastali sa dvojicom Srba, koji su navodno deo balkanskog kartela. Srbi je trebalo da od njih preuzmu kokain. Situacija je bila strogo kontrolisana, jer su pripadnici više policijskih timova nedeljama pratili pripadnike grupe i čekali pogodan momenat za hapšenje. Osumnjičeni su praćeni fizički, slušani su im telefoni i u svakom momentu se znalo gde se nalaze - preneo je španski sajt El Correo Gallego, pozivajući se na izvore iz suda i policije.\nKako su naveli, tokom praćenja krimi-grupe prikupljeno je dovoljno dokaza, a sastanci članova grupe su dokumentovani.\n- U sve je bio uključen agent DEA, koji je bio krtica. Tajni agent je glumio kupaca robe i bio je upućen u sve njihove aktivnosti i planove - navode mediji, koji su opisali i akciju hapšenja srpskih državljana.\n- Policija je na kružnom toku presrela i zaustavila beli BMW u kome su bili Srbi. N. D. nije uspeo ni da reaguje, dok je P. P. pokušavao da pruži otpor policajcima, ali je brzo savladan - prenosi sajt.\nZa to vreme, kako navode, galicijska banda Poslastičari čekala je u kući spremna da preda drogu.\n- Paketi kokaina, koji su bili obeleženi grbom FK Mančester junajted, vozilo šlep-službe i pokvareni automobil, sve je bilo spremno. Međutim, policija je upala u vilu, iznenadila trgovce drogom i uhapsila ih. Navodno, članovima bande nije bilo jasno ko ih je odao policiji - navode mediji.\nOjačali u švercu kokaina\n"Poslastičari" su Srbe plaćali kokainom, a ne novcem, što je veoma specifično. - Takođe, sumnja se da su uhapšene N. D. i P. P. poslali ključni ljudi iz balkanskog kartela da preuzmu drogu. Kako su otkrili španski istražitelji u saradnji sa DEA, banda Poslastičari iz Galicije godinama sarađuje sa balkanskim kartelom, koji je poslednjih godina znatno ojačao i preuzeo primat u međunarodnom švercu kokaina iz Južne Amerike u Evropu - navode izvori.\nHAOS U BEOGRADU: Napadač sa Karaburme nastavio da divlja po Mirijevu, policija ga jedva zaustavila\nON JE PRETUKAO na smrt deku (90) kod Gadžinog Hana? Mladiću (22) određeno zadržavanje zbog SMRTI starca


Niška televizija » Za uređenje građevinskog zemljišta Panteleju na raspolaganju 34 miliona (VIDEO)\nObjavljeno 24.12.2014. 14:16\nOko 34 miliona dinara je predviđeno za uređenje građevinskog zemljišta na teritoriji gradske opštine Pantelej za 2015. godinu, kaže predsednik Srđan Savić. U okviru strategije razvoja grada u narednih 5 godina prioriteti su i završetak izgradnje OŠ “Mika Antić”, kao i izgradnja osnovne i srednje škole na Somborskom bulevaru, ali i vodovodne i kanalizacione mreže u selima na teritoriji opštine.\nU 2015. godini gradska opština Pantelej imaće na raspolaganju oko 34 miliona dinara za izgradnju komunalne infrastrukture, asfaltiranje ulica i izgradnju kapitalnih objekata. Odbornici skupštine ove gradske opštine su usvojili ovu odluku u okviru Programa uređivanja građevinskog zemljišta i izgradnje sa finansijskim planom za 2015. godinu. Ipak, šta će se i kojim redosledom graditi, zavisi, pre svega, od pripremljene dokumentacije, kaže predsednik opštine Srđan Savić.\nOko 13 miliona biće utrošeno za radove koji su započeti tokom ove godine, a 20 miliona dinara predviđeno je za nove objekte, dodaje Savić. Na teritoriji opštine Pantelej u okviru programa razvoja grada za 2015. godinu, koji je usklađen sa strategijom razvoja grada u narednih 5 godina, takođe je predviđna izgradnja komualne infrastrukture, ali i škola.\nIako su uzeli u obzir sve predloge saveta građana i gradskoj vlasti izložili prioritete, nije moguće da sve bude urađeno sledeće godine, dodaje predsednik Savić. U okviru strategije razvoja grada u narednih 5 godina u planu je i izgradnja osnovne i srednje škole na Somborskom bulevaru.\nDoček nove godine na Paliluli (VIDEO)


RTS :: Obradović posle Holandije: Pokazale su da pripadaju vrhu\nRukomet Obradović posle Holandije: Pokazale su da pripadaju vrhu\nObradović posle Holandije: Pokazale su da pripadaju vrhu\nsreda, 06. dec 2017, 21:29 -> 21:44\nIzvor: RTS, RSS\nSelektor ženske rukometne reprezentacije Srbije Ljubomir Obradović čestitao je svojim igračicama na sjajnoj partiji protiv Holandije, koja nije krunisana pobedom.\n"Za puno zadovoljstvo samo je pobeda razlog. Imamo nedostatak zajedničkih treninga, odnosno, neoporavljenih igračica i povreda koje su nas pratile do ove utakmice. Čestitam devojkama iz sve snage. Protiv Nemica smo prikazali dobru i agresivnu odbranu sa slabijim napadom, a danas sa mnogo boljim napadom i malo tanjom odbranom. To je posledica dve teške utakmice u 24 sata. Ne želim da kukam zbog toga. Imamo dan pauze da se pripremimo za Koreju baš onako kako treba", rekao je Obradović.\nReprezentacija Srbije odigrala je nerešeno protiv Holandije 27:27 (15:15) u utakmici 4. kola D grupe prvenstva sveta u Nemačkoj.\nSrpkinje su veći deo meča imale prednost, u finišu su ušle sa "plus tri", ali su Holanđanke pet sekundi pre kraja stigle do izjednačenja i boda. Na kraju, Dragana Cvijić je isto kao i juče protiv Nemačke pogodila mrežu rivalki u poslednjem sekundu, ali sudije nisu priznale pogodak zbog koraka.\n"Devojke su pokazale kvalitet, i one koje su igrale danas, i one koje su bile juče deo prve postave. Kada se to iskompletira, kada dođemo do toga da rasporedimo minutažu biće još bolje. Videli ste Marinu Dmitrović, dobro je poznajem, pravila je razliku danas, kao i Čolić, a Lavko juče. Ne želim previše da ističem pojedince. Iz dana u dan se pojavljuju neki vrhunski igrači u datom momentu. Velike utakmice rađaju velike igrače", pohvalio je selektor svoje igračice.\nSrbija trenutno ima šest bodova, a u poslednjem kolu, u petak od 20.30 sati, igraće protiv Južne Koreje.\n(četvrtak, 07. dec 2017, 09:55)\nAko je i od trenera... [neregistrovani]\nČolićeva odbranila 20 golova,\na on priča o igri!!!\n1 Hrvati posle drame poraženi od Nemaca\n2 Peruničić: Najgori rezultat u istoriji, ali znam što sam tu\n3 Šokantan poraz Hrvatske u duelu sa Brazilom\n4 Poraz Srbije od Argentine\n5 "Orlovi" protiv Argentine


Fabrika Volkswagenovih automobila u sjedištu kompanije u njemačkom Wolfsburgu.\nEkonomski novinar Miša Brkić za ‘Zašto?’ objašnjava šta bi eventualno otvaranje fabrike Volkswagena u Srbiji ili nekoj drugoj balkanskoj državi, o čemu su izvjestili mediji u Srbiji i Njemačkoj, značilo za region i koje su prednosti i nedostaci Srbije za privlačenje ovakve investicije.\nNije zanemariva činjenica to što je Volkswagen izabrao jugoistočnu Evropu kao područje koje u evropskim i globalnim razmera još izgleda kao trusno.\nDakle, iako Volkswagen dođe u Bugarsku, a ne u Srbiju, to će biti i dobar i pozitivan pomak za region.\nNaravno da bi u slučaju da Srbija pobedi u toj konkurenciji to i za Srbiju bio dobar signal i dobar znak i za sve druge investitore.\nVolkswagen nije bilo ko -- najveća svetska kompanija u proizvodnji automobila -- i to je u neku ruku dobra poruka, bez obzira što u Srbiji ima nemačkih kompanija koje posluju dugo godina i koje nisu baš najzadovoljnije ambijentom u kojem posluju i stalno ukazuju da neke stvari treba popravljati, ali je dobro učestvovati u jednoj takvoj, da kažem, utakmici, pa neka pobedi ko je bolji, odnosno za koga Upravni odbor ili menadžment Volkswagena utvrdi da ima i da nudi bolje uslove.\nNažalost automobilska industrija u Srbiji je više izuzetak nego pravilo u odnosu na Slovačku, Češku, Rumuniju, pa I Mađarsku.\nU sve te zemlje nije došla samo jedna automobilka kompanija, došlo je više proizvođača automobila, i postoji jedna dobra konkurencija, zdrav ambijent i automobilska industrija, recimo u Slovačkoj, ima značajan doprinos bruto domaćem proizvodu (BDP), za razliku od Srbije gde jedan proizvođač koji je nekad davno i u bivšoj Jugoslaviji postojao na istom mestu ali se ispostavilo i da taj jedan proizvođač nije više tako značajan faktor kao recimo proizvođači automobila u Slovačkoj, kad je u pitanju uticaj na bruto domaći proizvod i na status države u očima drugih investitora.\nPrimer Fijata nisu sledile druge automobilske kompanije i da su došle i da su napravile tamo gde je Fijat u Kragujevcu jedan ozbiljan centar za proizvodnju automobila u Evropi.\nSlovačka ima četiri ili pet, Mađarska ima 3-4, Češka ima jaku automobilsku kompaniju. U Srbiji toga nema i ja bih rekao da je ključni razlog za to privredni ambijent koji nije na nivou spomenutih država.\nČinjenica je da su te države članice Evropske unije ali isto tako činjenica je da je i Bugarska članica EU i da je to njena strateška prednost kad se bude razgovaralo na Upravnom odboru Volkswagena gde stacionirati fabriku.\nČinjenica je da auto industrija sa svim kooperantima utiče u značajnoj meri i na izvozne rezultat i na ukupan rast BDP-a ali Srbija nije među tim zemljama, iako je Fijat slovio za jednog od većih izvoznika, ali samo jedna fabrika, samo jedan proizvođač nije dovoljan da značajno popravi ekonomske rezultate države.\nJa bih bio srećniji kad bi neko od tih automobilskih giganata u Srbiji odlučio na napravi fabriku ovih novih tehnologija vezanih za auto industriju.\nRecimo, da sam video neki nagoveštaj izgradnje fabrike baterija za električne automobile ili možda čak u nekim dalekim snovima ili fabrike električnih, odnosno onih automobila sa automatskim pilotom.\nTo je nešto što bi Srbiji moglo značajno da popravi u ugled ali i ove ekonomske bilanse.\nUsklađenost s Evropom\nMeni je bilo smešno kad sam video kao jedan od argumenata zašto bi Volkswagen došao u Srbiju dobri politički odnosi između rukovodstava dve države. Sve se nešto iskreno nadam da Volkswagen ne funkcioniše na tom principu.\nAli osim nedovoljno zaokruženog poslovnog ambijenta, ono što Srbiji nedostaje, a Bugarska kao članica EU ima, to je predvidivost, to je izvesnost u poslovanju.\nSrbija nije dostigla taj nivo poslovnog okruženja i političkih prilika u državi da vi možete da kažete da će Srbija na dugi rok, iako nije članica EU, imati predvidivo poslovanje.\nBugarska već nekoliko godina privlači u raznim oblastima privrede velike investicije upravo zato što je članica EU i upravo zato što su njeni propisi usklađeni sa evropskim zakonodavstvom. Dakle ona je država u kojoj postoji predvidivost.\nSrbija je u tom smislu još arhaična i to je ja mislim njen ključni loš argument koji može da konkuriše među velikim investitorima.\nDrugi razlog je da ne postoji kapacitet za tako veliku investiciju o kojoj se priča od 1,4 milijardi eura.\nSrbija na ovom stupnju razvoja je država koja može absorbuje pola milijarde, 500-600 miliona eura, i sve investicije koje dolaze u Srbiju ovih dana ili ovih mjeseci se kreću negde u tim odnosima.\nZnam da će neko reći da je koncesija za aerodrom ili prodaja RTB Bora u ukupnom zbiru veća od te sume, ali je činjenica da početni kapital, početni novac ne prelazi sumu od 500 miliona i to je u krugovima investicionih bankara činjenica.\nDakle, Srbija nema kapacitet za velike investicije preko milijardu ili preko milijardu i po evra.\nI treći argument koji baš ne daje Srbiji neku veliku prednost je nedostatak kvalifikovane radne snage.\nJa sam video negde po domaćim medijima da se i hvalilo kako imamo stručnu i obrazovanu radnu snagu. Bojim se da taj argument ne stoji i da je to više isprazno hvalisanje.\nOzbiljnih industrijskih radnika u automobilskom sektoru Srbija nema i naročito otkad je Fijat tu, i otkad je smanjen broj zaposlenih u toj fabrici u Kragujevcu nisam siguran da bi Volkswagen, za koga se priča da će ovde zaposliti 5.000 hilljada radnika, ovde moći da nađe toliku radnu snagu, toliki broj radnika.\nS druge strane, pošto smo mi skloni tim megalomanskim brojkama i idejama, mislim da je malo preterano govoriti o fabrici sa 5.000 radnika, možda u prvoj industrijskoj revoluciji pre 200-250 godina.\nDanas, u vreme digitalizacije, automatizacije nisam siguran da bi fabrika sa 5.000 radnika, koliko god da proizvodi automobila godišnje, mogla da bude rentabilna.\nJa mislim da i fabrika sa 2.000-2.500 radnika sa 300.000 automobila godišnje jedino može da bude isplativa.\nDakle ta ideja o 5.000 radnika je malo prevelika s jedne strane, s druge strane tu količinu radnika je nemoguće naći u Srbiji.\nVideo sam da ljudi iz Bugarske kao prednost Srbije navode to što nije članica EU i što bi mogla Volkswagenu da plati veće subvencije nego Bugarska kojoj to ne dozvoljava članstvo u EU.\nDakle, ako razgovaramo na tom nivou onda je ispravno pitanje koje bi prosečan poreski obveznik sebi u Srbiji mogao da postavi i državi u kojoj živi: A koliko će nas stvarno da košta da investicija, odnosno taj dolazak Volkswagena?\nJa mislim da je za Srbiju važno da Volkswagen ovde gradi fabriku, ali je isto tako važno i koliko će to poreske obveznike u ovoj zemlji da košta.\nŠto se tiče izvikane prednosti Srbije kao zemlje koja ima pristup tržištu Rusije i zemljama bivšeg Sovjetskog Saveza, mislim da se radi samo o jednoj vrsti zavaravanosti.\nU tom sporazumu između Srbije i Rusije ne postoji stavka automobili, tako da sva priča o tome kako će iz Srbije moći i da se lako i jeftino izvoze automobili u Rusiju ne postoji kao opcija.\nDa postoji, Fijat bi bi odavno iskoristio tu prednost, ali vidimo da već otkad je Fijat ovdje -- 10 godina -- nijedne godine nije uspeo da napravi neki veliki iskorak sa svojom fabrikom automobila u Srbiji prema ruskom tržištu.\nBilo bi lepo kad bi s u regionu dogodilo ono što se pre 15 ili 20 godina dogodilo u centralnoj Evropi, mislim pre svega na Češku, Slovačku i Mađarsku a usput i na Rumuniju, kad je u pitanju autoindustrija, ali mislim da je ta prostor već prilično zauzet.\nVrlo je indikativno da su te delekoistočne auto kompanije koje su zainteresovane za evropsko tržište već izdelile te svoje lokacije po državama centralne Evrope.\nDakle ni one na svoji radarima nemaju previše, ili mi bar do sad nismo čuli, ove države takozvanog Zapadnog Balkana ili jugoistočne Evrope.


Kvaka 23 :: Vesti :: Izabrana nova Komisija\nBrisel 27. 11. 2019\nIzabrana nova Komisija\nMoramo pokazati našim prijateljima na Zapadnom Balkanu da delimo isti kontinent, istu istoriju, istu kulturu i delićemo istu sudbinu i da naša vrata ostaju otvorena, izjavila je nova predsednica Evropske komisije Ursula fon der Lajen u uvodnom govoru u Evropskom parlamentu, koji je danas potvrdio sastav Komisije koju će ona ubuduće voditi.\nKako javljaju agencije, od 751 poslanika Evropskog parlamenta, glasalo ih je 707, za je bilo 461, protiv 157 i 89 uzdržanih.\nOni su dali zeleno svetlo novoj 27-članoj Komisiji koja petogodišnji mandat počinje 1. decembra i radiće do 31.oktobra 2024. godine.\nNova Komisija ima osam potpredsednika, među kojima je troje izvršnih potpredsednika.\nPrethodno Fon der Lajen je predstavila sastav komisije i program koji će, kako je istakla, dotaći svaki segment društva i privrede idućih pet godina i postaviti Evropu na globalnoj pozornici kao ključnu silu u rešavanju izazova usvetu.\nEvropa bi trebalo da postane predvodnica u rešavanju svetskih problema, od tranzicije na nultu emisiju gasova staklene bašte do sile u digitalizaciji i privredi koje uspostavlja ravnotežu izmeðu tržišta i društva, poručila je Fon der Lajen.\nPoseban naglasak je stavila na klimu i istakla da novi zeleni plan ima za cilj ne samo smanjenje emisije štetnih gasova već i omogućavanje stvaranja novih radnih mesta.\nPozvala je Parlament, Savet EU i Komisiju da prionu na posao "kako bismo za 30 godina mogli reći: živela Evropa", prenosi Hina.


Odred izviđača „Visoko“ iz Visokog je organizirao petodnevno zimovanje i vodnu školu u Planinarskom domu na Bočici u periodu od 13. do 18.1.2014. godine. Iz Visokog se na ovo zimovanje uputilo ukupno 30 djece i desetak starijih, s tim da će na zimovanju i školi učestvovati i četvero djece iz Kaknja, a cilj je da se pomogne Kakanjcima u osnivanju izviđačkog odreda. Pozvani su kakanjski izviđači koji su proteklo ljeto učestvovali na Izviđačkoj kadrovskoj školi pod pokroviteljstvom Saveza izviđača općine Zenica.\nSvaki dan boravka je unaprijed isplaniran i sastoji se od raznih predavanja, druženja i igara. Ovo je izuzetna prilika da se povežu Kakanj i Visoko, te stvore nova prijateljstva. Pored toga, ova vodna škola će pomoći kakanjskim izviđačima pri osnivanju odreda.


Android revija » Održan prvi Mobilni ponedeljak u Srbiji Održan prvi Mobilni ponedeljak u Srbiji – Android revija\nU ponedeljak, 29. novembra u centru Leonardo, održan je prvi domaći Mobile Monday događaj o mobilnoj telefoniji, koji se svakog ponedeljka odvija u više od 100 gradova širom sveta.\n„U Srbiji je veoma teško naplatiti bilo koju uslugu putem interneta, a mobilna naplata je brz i jednostavan način da se to uradi. Ona ne može i ne treba da zameni uobičajene načine plaćanja, ali je veoma pogodna za naplatu zabavnih sadržaja i igara, kao i za male svakodnevne kupovine – javni prevoz ili parking“, kaže Aleks Čović iz Fortuma.\nNa prvom mobilnom ponedeljku bilo je reči o mobilnoj naplati, stanju na domaćem tržištu telekomunikacija, trendovima i mogućnostima za razvoj mobilnog interneta. Kratka predavanja održali su Saša Stamenković, autor bloga Svet telekomunikacija, Aleks Čović iz kompanije za mobilnu naplatu, Fortumo.rs, i Karl Pletčko iz Nokie.\nPosetioci MoMo događaja su mogli da isprobaju kako funkcioniše program uz pomoć kog svako može da napravi svoju mobilnu aplikaciju za Nokia uređaje, a Karl Pletčko je govorio o „Qt“ razvojnom okruženju za Nokia telefone.\nMoMo je nastao u Helsinkiju 2000. godine i to je otvoren događaj putem koga se povezuju profesionalci u industriji mobilne telefonije, što im pomaže da iskoriste poslovne prilike, sarađuju nezavisno od brendova i razgovaraju o tržišnim trendovima.\nOdržan prvi Mobilni ponedeljak u Srbiji was last modified: November 30th, 2010 by Goran Aničić\nFortumoFortumo.rsMobile MondayMobilni ponedeljakMoMoNokiaQt


Kancelarija za veterinarstvo BiH saopštila je da je veterinarska inspekcija u unutrašnjem prometu nadležna da provjeri eventualne zloupotrebe, odnosno to da li je smrznuti pileći file iz uvoza na tržište stavljen kao svježi proizvod.\nSvi proizvodi životinjskog porijekla koji se uvoze u BiH podliježu kontroli granične veterinarske inspekcije koja je u nadležnosti Kancelarije za veterinarstvo BiH, a nakon što roba dobije odobrenje da može ući u BiH, kontrolu daljeg stavljanja u promet i nadzor nad unutrašnjim prometom vrši nadležna veterinarska inspekcija koja je u BiH organizovana na nivou entiteta, kantona, opština u Republici Srpskoj i Brčko distrikta, naveli su u Kancelariji.\nIz ove kancelarije Srni su odgovorili da je tačno da se meso peradi može uvoziti iz Turske u BiH, ali da po definiciji u meso peradi spadaju svi jestivi dijelovi peradi, a ne samo jedan proizvod (smrznuti pileći file).\nČlanovi Koordinacionog odbora živinara/peradara BiH uputili su 27. aprila apel svim nadležnim institucijama da spriječe da smrznuti pileći filei iz Turske, umjesto u preradi, raznim zloupotrebama završe na tržištu kao svježi proizvodi, što je suprotno svim zakonskim propisima i može da uništi domaću proizvodnju brojlera.\nPotpredsjednik ovog odbora Edin Jabandžić rekao je da su živinari apsolutno svjesni da BiH mora da poštuje međunarodne sporazume, ali da, poučeni dosadašnjim ikustvom, s razlogom strahuju da smrznuto meso za preradu može da završi u prodaji kao svježi pileći file, što je zakonom zabranjeno.\nOn je apelovao da sve nadležne istitucije, posebno Kancelarija za veterinarstvo BiH i inspekcijski organi, pojačaju aktivnosti kako bi spriječili da nekvalitetno pileće meso po niskim cijenama završi u trgovinama, čime bi u pitanje došao rad više od 560 živinarskih farmi i egzistencija oko 20.000 ljudi koji žive od ovog posla.


Lakićеvić sa prеdstavnicima UNOPS-a o daljim aktivnostima na rеalizaciji projеkata | Ministarstvo građevinarstva, saobraćaja i infrastrukture\nPočetak > Aktuelnosti > Aktivnosti > Lakićеvić sa prеdstavnicima UNOPS-a o daljim aktivnostima na rеalizaciji projеkata\nLakićеvić sa prеdstavnicima UNOPS-a o daljim aktivnostima na rеalizaciji projеkata\n11.10.2019. - 15:03\nDržavni sеkrеtar u Ministarstvu građеvinarstva, saobraćaja i infrastrukturе ,Zoran Lakićеvić, sastao sе danas sa dirеktorom rеgionalnih portfolija Kancеlarijе Ujеdinjеnih nacija za projеktnе uslugе (UNOPS) Onorеom Dainijеm, rеgionalnim dirеktorom za Evropu i cеntralnu Aziju Mojimom Karimom i dirеktorkom kancеlarijе u Srbiji Mikеlom Tеlatin.\nLakićеvić jе kazao da jе saradnja Ministarstva građеvinarstva, saobraćaja i infrastrukturе i UNOPS-a vеoma važna za rеalizaciju razvojnih projеkata u Srbiji, koji uključuju putnu i komunalnu infrastrukturu, socijalno stanovanjе, еnеrgеtsku еfikasnost, kao i saniranjе poslеdica poplava.\nOn jе dodao da jе od posеbnog značaja saradnja koja sе oglеda kroz rеalizaciju programa koji podstiču razvoj lokalnih samouprava (EU PRO), kojе sprovodi UNOPS, a koji jе u socijalnoj i еkonomskoj oblasti obеzbеdio finansiranjе projеkata u 99 manjе razvijеnih opština i gradova u Srbiji.\nDržavni sеkrеtar jе rеkao da postojе vеlika očеkivanja od saradnjе UNOPS-a i Ministarstva građеvinarstva, saobraćaja i infrastrukturе u rеalizaciji programa IPA 2018, koji ima za cilj da obеzbеdi rеšеnja stambеnih problеma za 500 porodica ili oko 1.500 pojеdinaca koji pripadaju osеtljivim društvеnim grupama, uz komplеmеntarnе mеrе socijalnе inkluzijе za tе istе porodicе.\nDržavni sеkrеtar i prеdstavnici UNOPS-a postigli su saglasnost o nastavku saradnjе na postojеćim projеktima, ali i planiranju novih projеkata koji sе odnosе na transport i pristupačnijе stanovanjе.\nUNOPS jе angažovan na rеalizaciji projеkata finansiranih od stranе Evropskе unijе, ali i drugih bilatеralnih donatora, poput Švajcarskе i Norvеškе, a u Srbiji jе prisutan od 2000. godinе.


U čast mokrinskih velikana: U petak glumci i tamburaši, a Branko Kockica u nedelju · gradski.online\nMOKRIN- Miroslavu Miki Antiću i Raši Popovu, Mokrinčanima koji su zadužili njihov zavičaj, ali i celu srpsku kulturnu scenu, meštani i njihovi gosti, u roku od dva dana, odaće dužno poštovanje.\nNa Varoškom trgu, u petak uveče, održaće se 37. Memorijal “Miroslav Antić”. Ove godine učestvuju glumci zrenjaninskog Narodnog pozorišta “Toša Jovanović” i tamburaški orkestar “Ravnica” iz Subotice, koji je i nosilac programa.\nMemorijal u čast znamenitog pesnika, novinara, slikara, reditelja, mornara i svetskog putnika, svake godine se održava 24. juna, na dan kada je preminuo autor “Plavog čuperka” i “Garavog sokaka”.\nSamo dva dana kasnije, 26. juna, održaće se “Dan Raše Popova”. U čast poznatog književnika, publiciste, glumca i novinara, govoriće njegovi prijatelji i poštovaoci.\nPlaketu za izuzetan doprinos u stvaralaštvu za decu koja nosi ime slavnog Mokrinčanina, dobiće glumac Branko Milićević, čuveni Branko Kockica, junak antologijske emisije “Kocka, kocka, kockica”. Pokrajina, grad Kikinda i MZ Mokrin pomogli su organizaciju predstojećih manifestacija.\nPrethodnoPredstavljamo i nagrađujemo: Marija Lajić, učenica generacije OŠ “Petar Kočić”\nSledećeKikinđani izabrali ambulantu “Fiziospinal”: Tri godine na usluzi pacijentima


Severna Makedonija od sutra u potpunosti vojno integrisana u NATO – DnevniZurnal\nSeverna Makedonija od sutra u potpunosti vojno integrisana u NATO\nby admin 15/11/2021, 19:10 1.4k Views\nSeverna Makedonija je ispunila sve uslove i od sutra će u potpunosti vojno biti integrisana u NATO, izjavila je ministarka odbrane Severne Makedonije Radmila Šekerinska.\nNa konferenciji za novinare ona je rekla da je završnom integrativnom konferencijom Severne Makedonje i NATO završen „test period“ za članstvo njene zemlje u alijansi.\nOvom konferencijom i sutrašnjim potpisvanjem deklaracije Severna Makedonija, kako je istakla, „bukvalno kompletira vojnu integeraciju sa NATO i postaje ravnopravna članica i u svim vojnim delovima Alijanse“.\n„Pokazali smo da ispunjavamo zacrtane ciljeve i da čak u uslovima vrlo ambiciozne agende isporučujemo očekivane rezultate. Ovim, na neki način, završava naš ‘test period’ u NATO. Ispunili smo uslove za vojnu integraciju i produžavmo dalje sa takozanim zajedničkim NATO planiranjem“, rekla je Šekerinska.\nProces vojne integracije Severne Makedonije u NATO započet je pre dve i po godine kada joj upućen poziv za članstvo. Severna Makedonija je u martu 2020. postala punopravna članica te vojnopoltičke alijanse.\nPrema rečima Šekerinske, razvoj Armije Severne Makedonije se nastavlja i predviđena su 22 projekta, od kojih je deo završen, deo je započet, a deo će biti realizovan do 2028. godine.\nŠekerinska je precizirala da su već nabavljene nove inženjerijske mašine, da je u toku nabavka vozila za pešadiju, za koju je već nabavljeno novo naoružanje, da se nabavlja nova ABHO oprema i nova balistička zaštita.\n„Taj proces produžava i obezbeđivanjem sredstava za artiljeriju, za protivvazdušnu opremu, za helikopterske jedinice, koje planiramo da nabavljamo od 2024. godine, a stalno ulažemo u sajber odbranu“, rekla je ministarka odbrane Severne Makedonije Radmila Šekerinska.\nJačanjem trgovinskih veza s Tajvanom Janša ulazi u sukob s Kinom\nby admin 19/01/2022, 17:29\nVlada “evo, samo što nije” oterala Rio Tinto, “Kreni-promeni” poziva na protest\nby admin 19/01/2022, 17:19\nKod nas kao da postoji žal za jednopartijskom državom\nby admin 19/01/2022, 16:42\nSituacija se može rešiti uz posredovanje Vučića, Erdogana i Milanovića\nby admin 19/01/2022, 16:17\nKad diraš koga ne treba to ti se desi: “Na granici je 127.000 ruskih vojnika, spremni za rat u svakom trenutku”


On je u obraćanju javnosti istakao da neodgovornost i neozbiljnost koju je pokazala prištinska strana nije dobra za nas jer može da dovede do eskalacije situacije na KiM\n„Juče je nastavljen dijalog između Beograda i Prištine pod pokroviteljstvom EU. To je bila do sada najčudnija faza. Posle prespavane noći mogu da potvrdim da sa izvesnošću, gotovo potpunom sigurnošću, da su oni koji su došli s prištinske strane želeli da nas navedu da napustimo, odnosno da dijaloga ne bude. Sve što su radili, tražili, govorili je značilo ‘želimo da izbegnemo dijalog, razgovor’”, objasnio je on, javlja Tanjug.\n„Želimo da postignemo svaku vrstu dogovora oko ovog pitanja, da pokažemo ljudima da ne želimo nikoga da sakrijemo, a istovremeno uspemo da se izborimo da prištinska strana nama i međunarodnim institucijama omogući prilaz određenim mestima na KiM kako bismo mogli da izvršimo određena iskopavanja”, rekao je on.\nNeće iskopavanje da ne bude da su Albanci činili zločine\nŠef njihovog pregovaračkog tima za to pitanje je rekao da neće da dozvole iskopavanje, jer će to da bude glavna vest, pa bi neko mogao da pomisli da su Albanci činili zločine, rekao je Vučić i dodao da su se svi juče u Briselu čudili na tu konstataciju.\nVučić je rekao da Srbija ne želi ništa da krije i da je sa svoje strane izašla u susret i pretražila 21 lokaciju do sada, koje su tražili Albanci.\n„Mi ne želimo da štitimo nikoga ko je činio zločine”, poručio je Vučić i dodao da Beograd nije ništa krio i da je o svemu obaveštavao međunarodnu zajednicu, prenosi Tanjug.\nKaže da su, od 21 lokacije, na četiri mesta pronađena tela za koja se pretpostavlja da su bili Albanci, a da je Priština do sada dozvolila iskopavanje samo na jednoj lokaciji na KiM od ukupno 11 koje mi želimo da pretražimo.\nNaveo je da naša strana traži da se pretraži lokacija Košare, Lapušnik kod Glogovca, Dojnice kod Prizrena, Javor kod Suve Reke, Jugovo kod Istoka, Budisavci i Baljevac kod Kline, Livačko jezero kod Gnjilana i Meja Đakovice.\nVučić je kazao da je Priština dozvolila samo da se pretraži lokacija Bunker kod Đakovice gde je pronađeno sedam tela srpskih žrtava, iz porodice Šutaković i Petković.\nPredsednik je naglasio da je rešavanje pitanje nestalih veoma važno za mir i stabilnost i veće poverenje Srba i Albanaca.\nIpak, njihov ključni argument je bio da to nije suština već da se smeni Veljko Odalović u našoj komisiji za nestale, rekao je Vučić i dodao da je reagovao preoštro kada je Kurti nazvao Odalovića Geringom i Gebelsom i tražio da ga sklonimo.\n„Prosto sam bio iznenađen da neko može da koristi takav rečnik i da se tako odnosi prema jednoj suverenoj i nezavisnoj zemlji, što sve Kosovo nije”, dodao je Vučić.\nKurtijevi predlozi pokazuju da neće dijalog već priznanje\nPredsednik Srbije Aleksandar Vučić ukazao je danas na neozbiljnost albanske strane tokom jučerašnjih razgovora u Briselu i u tom smislu obavestio građane naše zemlje o onome što su predstavnici tražili od beogradske delegacije.\n„Ponavljao je – kada, kada, kada, kada i na to je dobio samo jednom čvrst i jasan odgovor – nikada”, kazao je Vučić i naveo da je premijer privremenih prištinskih institucija Aljbin Kurti mislio da Srbija mora da prihvati ono što oni kažu i to posebno jer se 10 puta pozivao na američkog predsednika Džoa Bajdena koji je to u pismu napisao.\n„Tada je Kurtijeva reakcija bila još žešća i govorili su kako se mi naoružavamo zbog njih, što nisam imao potrebe čak ni da demantujem, iako je besmisleno to što priča”, kazao je predsednik, prenosi Tanjug.\n„Rekli su i da kupujemo od Rusa i hoćete sa njima da napadate, ja sam rekao da ovoga puta kupujemo od Francuza, pa nešto i od Španaca i nisu znali šta da kažu, ne znaju šta će sa sobom”, kazao je predsednik.\n„Na svaki način su pokušali da upotrebe reč mir, na čemu smo mi insistirali, a da proguraju priču o nezavisnosti, što je bilo jasno i evropskim predstavnicima koji su korektno reagovali”, kazao je.\n„Opet ista priča, na mala vrata da pokušaju da izdejstvuju nezavisnost”, kaže predsednik.\nKao neverovatno ocenjuje to što su odbijali konstantno da ispune ono što je već dogovoreno i formiranje Zajednice srpskih opština. Kurti je to odbijao i govorio o 14. februaru, odnosno o izborima kada je Kurti pobedio na izborima.\n„Ne postoji važniji datum od tog februara jer od kada je on pobedio na izborima, sve prethodne njihove vlade su bile nelegitimne i nepostojeće i on neće da prihvati to, već će da vidi šta će da radi u budućnosti”, navodi predsednik.\n„Tu ništa ne možete da uradite, sem da se nasmejete. Ali, to govori o nemogućoj atmosferi u kojoj se vidi da neko ne želi dijalog”, zaključio je Vučić.\nOn je u obraćanju javnosti istakao da neodgovornost i neozbiljnost koju je pokazala prištinska strana nije dobra za nas, jer može da dovede do eskalacije situacije na KiM, i izazovu druge neodgovorne ljude koji mogu da naprave incidente. Vučić je rekao da je međunarodnoj zajednici uputio apel i molbu da vode računa da nam se ne dogode incidenti i bilo šta što bi moglo da ugrozi mir i stabilnost u regionu.\n„Kada sam uputio apel za stabilnost i mir, onda su rekli da ne bude provokacija sa vaše strane. Znate koja je provokacija sa naše strane, to je držanje liturgija u srpskim crkvama koje su, kako tvrde, dobile zemljište tokom vladavine Slobodana Miloševića. Liturgija u crkvi u Prištini je provokacija”, preneo je Vučić i dodao da je posle toga ostao nem 30 sekundi, prenosi Tanjug.\nProvokacija nisu grafiti, ni što mokre pored crkva, „ništa nije provokacija već verski obred u SPC”, primetio je Vučić ukazujući da posle toga razumete o čemu je reč.\nNajavio je da će u narednih sedam dana biti organizovani sastanci sa predstavnicima naroda na KiM, o svim pitanjima. Napominje da su u Briselu želeli da pokrenu pitanje energetike, ali da se to nije desilo, jer niko nije želeo da razgovara o tim pitanjima, kao što je trafostanica Valič.\n„Srbija će uvek biti za razgovor, ali za to je potrebno da na drugoj strani budu racionalni sagovornici”, ukazao je on. „Želim da verujem da je to moguće”, kazao je.\nNajavio je da će u skupštini u narednom periodu pokazati sve detalje, a da će sa političkim strankama koje žele izveštaj od svog predsednika razgovarati 21. juna.\nVojna vežba na Pešteru 27. juna\nVučić je obraćajući se građanima pozvao i sve Kragujevčane da na nacionalni praznik – Vidovdan dođu na stadion u Šumaricama gde će biti održan najveći taktičko-tehnički zbor ikada koji je prikazan.\n„Pokazaćemo sve naše najmodernije helikoptere, uključujući i MI35 i moći će da pored sveg našeg oruđa, vide i srpski pancir koji smo kupili od Ruske Federacije”, kazao je Vučić, javlja Tanjug.\n„Ali, dođite, to će biti lep dan – Vidovdan, moći ćete da vidite i dronove. Mi smo naručili i nove dronove koji mogu da nose i 500 kilograma”, kazao je Vučić.\nPreporučujemoAleksandar VučićAljbin Kurtidijalog Beograda i PrištineEUKosovo i MetohijaSrbija


Preventivna selekcija medija – primer cenzure izvora! – Biro za društvena istraživanja\nBiro za društvena istraživanja je organizacija koja je u dva navrata na Kosovu (2013. i 2015. godine) analizirala izveštavanje medija koji imaju medijske sadržaje na srpskom jeziku, odnosno monitorisala medije koji su finansijski podržani od Republike Srbije o čemu je izveštavao i Savet za borbu protiv korupcije Vlade Srbije u svom prošlogodišnjem izveštaju o medijima.\nNalazi monitoringa govore da je jedan od gorućih problema to što novinari imaju problem pristupa relevatnim izvorima, tačnije nemogućnost da pitaju u razgovorima sa državnim i lokalnim funkcionerima, stranim diplomatama, predstavnicima međunarodne zajednice na teme od suštinskog značaja za život Srba na Kosovu. Ovo se posebno odnosi na temu Briselskog sporazuma.\nIz tog razloga se pridružujemo protestu redakcije portala Kossev, a povodom selektivnog pozivanja medijskih redakcija da informišu javnost o poseti ruskog ambasadora, Aleksandar Čepurina, severnom delu Kosova.\nOvaj čin Kancelarije za Kosovo i Metohiju se ne može drugačije definisati nego preventivna selekcija medija u funkciji cenzure, gde pristup bitnim događajima, sagovornicima i informacijama imaju mediji za koje važi da znaju šta da pitaju i objave i da za to će dobiti podršku iz državnog budžeta.\nNa ovaj način se od medija prave sredstva promocije i propagande, jer oni koji imaju pristup izjavama političara i funkcionera u prilici su da dobiju njihove promotivne izjave bez prava zapitkivanja što je glavna uloga medija, a što prema nalazima BIRODI monitoringa redakcija Kosseva značajno praktikuje.


Nezavisne institucije OEBS-a pohvalile predsedavanje Srbije u razgovoru sa predsedavajućim OEBS-u Dačićem\nPredsedavajući OEBS-u, prvi potpredsednik Vlade i minister spoljnih poslova Republike Srbije Ivica Dačić izrazio je zadovoljstvo saradnjom ostvarenom sa nezavisnim institucijama OEBS-a tokom srpskog predsedavanja.\nIstakao je da će i sledeće godine, kao član Trojke, nastaviti da podržava njihov rad.\nDačić je istakao da izrazito poštuje rad nezavisnih institucija, koje često moraju da pronalaze balans između želja za dobrim bilateralnim odnosima sa državama učesnicama i činjenice da se njihove sugestije često shvataju kao kritike.\nVisoki komesar za nacionalne manjine Astrid Tors, direktor ODIHR-a Mihael Georg Link i predstavnica za slobodu medija Dunja Mijatović veoma su pozitivno ocenili predsedavanje Srbije OEBS-u. Link se zahvalio na uspešnoj saradnji sa predstavnicima predsedavanja Srbije, kako u Beču, tako i u Beogradu. Dunja Mijatović je istakla da je odnos Srbije prema nezavisnim institucijama OEBS-a putokaz kako treba raditi sa njima i izrazila zadovoljstvo ukupnom saradnjom sa predsedavanjem.


Naslovne strane za četvrtak, 15. mart 2018. godine\nBeta 15. marta 2018. 09:05\nDnevne novine na naslovnim stranama današnjih izdanja najviše pišu o poseti američkog zvaničnika Vesa Mičela Beogradu i njegovom razgovoru o Kosovu sa predsednikom Srbije Aleksandrom Vučićem, kao i o smrti naučnika Stivena Hokinga.\nALO – Pod naslovom „Putinovom ‘vuku’ zabranili ulazak u Bosnu“ list piše da je vodji „Noćnih vukova“ Aleksandru Zaldostanovu zabranje ulazak u BiH,kao i Saši Saviću, srpskom državljaninu koji slovi za šefa te grupe na Balkanu.\nBLIC – „Programer tačno znao koga će i kako ubiti“, o masakru u beogradskoj firmi. „Priština neće da formira Zajednicu srpskih opština“, o susretu predsednika Srbije sa američkim zvaničnikom. „Opozicija razmatra Djilasov predlog“ o reakcijama na proglas u 13 tačaka. „Umro Stiven Hoking“ o britanskom naučniku koji je preminuo u 77. godini.\nVEČERNJE NOVOSTI – „Ne damo Americi da nas ponizi“, o poruci predsednika Srbije Aleksandra Vučića zvaničniku SAD Vesu Mičelu. „Nikada se nije ni potukao, a napravi zlo“ o programeru koji je pucao na kolege u firmi u kojoj je radio.\nDANAS – „Pitanje Kosova ne može se rešavati u diktaturi“, o tome šta su zvaničniku SAD rekli predstavnici opozicije. „Hoking je simbol pobede uma i volje“, tekst posvećen smrti jednog od najpoznatijih svetskih naučnika kome se divio ceo svet. „Manojlović je ćutao kada su ukinete pare za film“, reakcije povodom ocene glumca Mikija Manojlovića da u kulturi nikada ništa nije učinjeno od ministra Branislava Lečića do danas.\nINFORMER – „Vučić: Nikada nećemo pristati na poniženje“, o poruci predsednika Srbije Aleksandra Vučića američkom zvaničniku Vesu Mičelu.\nKURIR – „Hoćemo kompromis, ali nećemo da se ponižavamo“, o sastanku predsednika Srbije Aleksandra Vučića sa zvaničnikom SAD Vesom Mičelom.\nPOLITIKA – „Srbija želi kompromis, ne prihvata poniženje“, o razgovorima predsednika Srbije Aleksandra Vučića i američkog zvaničnika Vesa Mičela, „Britanija proteruje ruske diplomate“ o aferi „Skripalj“ i odluci britanske premijerke Tereze Mej da nakon što je Moskva odbila da objasni kako je nervni otrov iz Rusije upotrebljen u napadu na dvostrukog špijuna Sergeja Skripalja i njegovu ćerku. „Odlazak svemirskog tragača“ o smrti naučnika Stivena Hokinga.\nSRPSKI TELEGRAF – „Srbiju niko neće ponižavati“, o poruci predsednika Srbije Aleksandra Vučića tokom razovora sa američkim zvaničnikom Vesom Mičelom u Beogradu.


Begečki povrtari - model koji treba primeniti\nNaslovna Info Vojvodina Begečki povrtari – model koji treba primeniti\nBEGEČ: Ministar poljoprivrede, šumarstva i vodoprivrede Branislav Nedimović i pokrajinski sekretar za poljoprivredu, vodoprivredu i šumarstvo dr Vuk Radojević obišli su danas poljoprivredno gazdinstvo porodice Begojević u Suseku, u opštini Beočin, i potom razgovarali sa poljoprivrednicima u Begeču.\nNakon obilaska Begeča ministar Nedimović osvrnuo se na šire potreba, koje su u ovom bačkom mestu iskazali na planu prerađivačke industrije njihovih proizvoda.\n„Begeč je simbol promene, u kvalitativnom smislu, za poljoprivredu Srbije. Ako je pre 10 godina Srbija bila uvoznik šargarepe, a danas je jedan od većih izvoznika, i izvozi u zemlje koje su nekad bile najbolji izvoznici, poput Poljske, onda je to pokazatelj koliko se ovde dobro radi i kako se primenjuju najsavremenija tehnološka znanja“, ukazao je Nedimović.\nPokrajinski sekretar za poljoprivredu dr Vuk Radojević kaže da su gazdinstva, kao porodice Begojević, pravi primer dobre prakse, gde pored ratarske imamo i ozbilnu govedarsku, svinjarsku i ovčarsku proizvodnju.\n„Poruka je da na ovakav način jedno gazdinstvo može da opstane i da izbori svoje mesto na tržištu i obezbedi egzistenciju za sve svoje članove“, rekao je Radojević.\nRadojević je ukazao i na činjenicu da baš u Begeču postoji pravi primer dobre prakse, gde je označeno geografsko poreklo „begečka šargarepa“, uz punu podršku Grada Novog Sada i Pokrajinskog sekretarijata za poljoprivredu.\nTo je, kako je pokrajinski sekretar naglasio, istovremeno i dobar primer udruživanja individualnih proizvođača – u zemljoradničku zadrugu – “ Begečki povrtari“, koja jeste nosilac intelektualne svojine i model koji treba i ostali da primene.\nPrethodni tekstNormalizovan saobraćaj u centru Bačke Palanke\nSledeći tekstNajavljena isključenja struje za četvrtak (27.06.)


Šta koči dijalog Srbije i Kosova?\nDijalog Beograda i Prištine umnogome zavisi od unutrašnjih političkih pitanja i zato nije neočekivano što Aleksandar Vučić i Aljbin Kurti ni poslije drugog susreta nisu postigli skoro nikakav dogovor, smatraju analitičari Ljeart Hodža i Goran Avramović.\nHodža kaže da nije nikakvo iznenađenje što je i posljednja runda dijaloga visokih predstavnika Kosova i Srbije završena bez rezultata. On smatra da su kako je kazao različiti stavovi, Aljbina Kurtija koji insistira na razgovorima o prošlosti i Aleksandra Vučića koji smatra da treba da se priča o budućnosti, stvar taktike ili strategije.\n„Mislim da su obje strane vrlo svjesne da je dijalog tu da građanima olakšava život, da se normalizuju odnosi, a kako bi do toga došlo mora da se desi nešto što se zove suočavanje sa prošlošću, ali ne na agendi dijaloga nego na nekim drugim instancama, ali mislim da to sve gledam unutar neke pregovaračke taktike što je donekle čak i u redu“, naveo je Hodža za Glas Amerike.\nHodža smatra da je dobro što su Kurti i Vučić najavili novi susret. To po njegovim riječima pokazuje da dijalog nema alternativu, ali naglašava da sam proces dijaloga zavisi i od unutrašnjih političkih prilika.\n„Šteta je što se i na Kosovu i u Srbiji politički stavovi grade naspram dnevne agende. Znači ako su izbori bizu onda se stavovi pooštravaju ili obrnuto, ali u principu to što sastanaka ima, to što je već sada potvrđeno da će sledeći sastanak biti u septembru znači da će dijalog da se nastavi, a za sad je teško da se prejudicira kojim će tempom to da ide“, kazao je Hodža.\nI novinar Goran Avramović smatra da upravo zbog političkih procesa unutar Kosova i Srbije, dijalog u bliskoj budućnosti nema nikakvu perspektivu\n“Kosovo na jesen očekuju izbori. Izbori će narednog aprila biti organizovani i u Republici Srbiji. Nijedan od dva autoritarna lidera nema kapacitet da na sebe preuzme bilo kakvu ozbiljnu odluku o prošlosti, sadašnjosti i budućnosti ovog dela sveta. Sa druge strane veliki znak pitanja da li njih dvojica uopšte imaju kapaciteta za dijalog i dogovor. Shodno onome šta pričaju do sada ja u to uopšte nisam ubeđen”, kazao je Avramović za Glas Amerike.\nPrema riječima Avramovića za, kako je naveo, zastoj u dijalogu veliku odgovornost osim predstavnika Beograda i Prištine, snosi i međunarodna zajednica.\n“Konkretno u ovom slučaju Evropska unija koja je rastrzana gomilom svojih problema i očigledno nema ni snage, ni autoriteta da već dugo vremena ovaj dijalog pomeri sa mrtve tačke”, kazao je Avramović.\nSpecijalni izaslanik EU za dijalog Beograda i Prištine Miroslav Lajčak rekao je nakon posljednjeg susreta predsjednika Srbije i premijera Kosova u Briselu 19.jula, da je postignut vrlo mali napredak, i da je jedini ishod to što će sljedeća runda biti održana u septembru.\nBijela kuća: Vučić i Hoti potpisali sporazum o ekonomskim odnosima\nGrenell: Narodi Kosova i Srbije zaslužuju ekonomsku normalizaciju\nEngel o sastanku u Washingtonu: Politički sukob zahtijeva političko rješenje


KOMPANIJE RAZMATRAJU RAD OD KUĆE ZBOG VIRUSA KORONA\nPoslovni svet u Srbiji priprema se za eventualno masovnije širenje korona virusa, što podrazumeva izradu bekap planova za pojavu virusa u kolektivu, rad zaposlenih od kuće i testiranje funkcionisanja u kriznoj situaciji.\nKompanije u IKT sektoru u Srbiji već su napravile planove kako funkcionisati u uslovima korona virusa u državi, rekao je direktor Izvršne kancelarije Inicijative Digitalna Srbija Nebojša Đurđević.\nOve kompanije još ranije su suspendovale službena putovanja u inostranstvo zbog globalne situacije oko korona virusa.\n"Bez obzira da li je u pitanju virus ili ne, svaka banka ima svoj ritam, pošto najveći broj je deo većih grupacija. U svakoj banci postoji komitet koji se bavi procenom rizika i koji prati preporuke relevantnih državnih organa, pre svega, Ministarstva zdravlja u slučaju korona virusa".\nNapominje, takođe, da su banke imale već slično iskustvo kada se pojavio SARS i da i sada imaju odgovore na takve izazove.\nInače, Vlada Republike Srbije je donela hitne mere kojima će stranim državljanima iz područja sa intenzivnom transmisijom korona virusa, odnosno iz Italije, pojedinih provincija Kine, iz Južne Koreje, Irana i delova Švajcarske, privremeno biti zabranjen ulazak u našu zemlju.\nUvedena je i preporuka za striktno poštovanje zabrane putovanja zaposlenih u sistemu zdravstvene i socijalne zaštite u Republici Srbiji u zemlje sa intenzivnom transmisijom COVID-19 (korona) kao i žarištima epidemije, saopštila je Vlada Republike Srbije.\nIzvor: Vebsajt Novosti, 10.03.2020.


Lagarde: Jedinstvena Evropa može da donese ravnotežu u trgovinskom ratu – Biznis.ba\nNaslovnaSvijetLagarde: Jedinstvena Evropa može da donese ravnotežu u trgovinskom ratu\nobjavljeno 08. jul 2018. u 09:08 8. jul 2018.\nDirektorica Međunarodnog monetarnog fonda (MMF) Christine Lagarde izjavila je danas da Evropska unija, ukoliko zauzme jedinstven stav, može da donese ravnotežu u trgovinskom ratu SAD i Kine.\n“U igri iskazivanja moći koju sa jedne strane pokazuje Amerika, a sa druge Kina, Evropa može da odigra određenu kartu”, rekla je Lagarde na ekonomskom forumu u gradu Aix-en-Provence na jugu Francuske.\nOna je naglasila da Evropa ima moć da uravnoteži trgovinsku igru moći između Washingtona i Pekinga.\n“Ujedinjeni Evropljani su sila, moć. Kada su jedinstveni onda imaju istinski glas koji nešto znači”, kaže Lagarde, dodajući da bi EU mogla da “posluži i kao inspiracija brojnim zemljama u svijetu”.


Komunalac dobio još jednu radnu mašinu (VIDEO) - BC Info\n20. septembra 2019. admin Bela Crkva, Društvo 0\n„Opština Bela Crkva je na osnovu Zahteva dobila ovo vozilo i mi smo ga ustupili Komunalnom preduzeću „Belocrkvanski komunalac“. Vozilo je multifunkcionalno i koristiće se za čišćenje snega u ulicama koje su nepristupačne za velike kamione. Želim da se zahvalim JP „Gradska čistoća“ iz Beograda na ovoj donaciji, kao i na donaciji kanti koje smo, takođe, ustupili našem komunalnom preduzeću“ – rekao je predsednik opštine Darko Bogosavljević.\nJKP „Belocrkvanski komunalac“ bogatije je za još jednu radnu mašinu sa priključcima, koja će doprineti da se komunalne i druge usluge na održavanju i čišćenju ulica podignu na viši nivo.\n„Ova donacija je veoma značajna jer će se mašina koristiti za više svrha, upravo zato jer je multifunkcionalna. U zimskom periodu moći će da se posipa so i uklanja sneg sa nekih manjih ulica. Takođe, značajno nam je što vozilo ima veliki usisivač i spremnik za sakupljanje lišće, što će nam koristi upravo sada u jesenjem periodu“ – rekla je vd direktora Ivana Ristić Hubert.\nJKP „Belocrkvanski komunalac“ dobilo je i 50 stonih kanti, koje će se postaviti u gradu, na mestima gde se javi potreba, a najveći broj kanti usmeriće se na naseljena mesta na teritoriji opštine Bela Crkva.


Izvor: Mondo, 25.Mar.2019, 12:38\nGrpa građana protestovala je danas u strogom centru Beograda zbog namere gradskih vlasti da jezgro pretvore potpuno u pešačku zonu. Gradski urbanista odgovara: "Nije tačno da taj deo ostaje bez saobraćaja".\nGrupa građana okupila se u podne na Topličinom vencu kako bi izrazili protest što se gradsko jezgro pretvara u pešačku zonu.\nNeposredan povod za okupljanje i protest je namera gradskih vlasti da zatvore Trg Republike, Vasinu ulicu i Studentski trg za javni >> Pročitaj celu vest na sajtu Mondo << prevoz, da zatvori kolovoz jednoj od jedine dve preostale\nkomunikacije na Varoš kapiji, na potezu Saborna crkva - Čubrina - hotel Palas - Carice Milice, kao i da park Vojvode Vuka poploča "vodopropusnim" pločama i pretvori u "skver", tj. da nastavi sa\nOkupljeni su izrazili protest zbog ovog projekta, koji, kako su istakli, guši gradsko jezgro Beograda, u kojem hiljade građana žive i rade, u kojem se nalazi 5 fakulteta, 2 rektorata, 2 koncertne dvorane, 8 muzeja, 3 biblioteke, 14 galerija, Patrijaršija i Saborna crkva, SANU, 2 ambasade, 3 kulturna centra, 8 hotela, 3 tržna centra, stotine hiljada kvadratnih metara stambenog, trgovačkog, kancelarijskog i ugostiteljskog prostora.\n"Umesto da kao svi razvijeni evropski gradovi uporedivi sa Beogradom (Beč, Milano, Minhen) povećava pristupnost istorijskom centru, gradska vlast izoluje centar Beograda. U tim gradovima, iako imaju metro, nema tačke koja je udaljenija od 150m od kolovoza, danas u Beogradu te distance praktično dostižu 400 metara", navedeno je u proglasu.\nGradski urbanista Marko Stojčić je prethodno rekao da "nije tačno da se potpuno ukida saobraćaj u pešačkoj zoni u centru Beograda", jer će on funkcionisati u delu Gračaničke ulice do Ulice kralja Petra.\n"Nismo nijednu zonu ostavili bez saobraćaja. Svaki deo pešačke zone u konačnom rešenju će imati potapajuće stubiće i vatrogasna i vozila Hitne pomoći moći će da uđu u pešačku zonu, ako za tim bude potrebe", rekao je Stojčić za Tanjug.\n"Na taj način ćemo građanima sve objasniti, kako bi znali šta je to što radimo", rekao je Stojčić.\n"U tom smislu, nemamo pravo da im oduzmemo svu tu teritoriju vozilima koja pripadaju građanima koji tu žive", rekao je Stojčić.\nBlic: Stojčić: Nije tačno da se potpuno ukida saobraćaj u pešačkoj zoni\nGradski urbanista: Nije tačno da se ukida saobraćaj u centru BG\nIzvor: B92, 25.Mar.2019\nGradski urbanista Marko Stojčić je naveo da nije tačno da se potpuno ukida saobraćaj u pešačkoj zoni u centru Beograda.\nIzvor: SrbijaDanas.com, 25.Mar.2019\nUvodi se "vrabac servis" u pešačkoj zoni, koji će omogućiti građanima da se besplatno električnim vozilima prevezu od jedne do druge lokacije..Gradski urbanista Marko Stojčić naveo je da nije tačno da se potpuno ukida saobraćaj u pešačkoj zoni u centru Beograda, jer će on funkcionisati u...


09:30 Vaučeri na odmoru\n17. May 2021 1392\nIako je pandemija virusa korona dodatno negativno uticala na finansijsku situaciju mnogih bh. građana te su na ivici da skroz bankrotiraju i imaju razna dugovanja, uvođenje ličnog bankrota još nije ni na vidiku.\nU BiH se već godinama ukazuje na potrebu postojanja zakona o ličnom bankrotu, koji bi rasteretio prezadužene građane, ali on još ne postoji, a upitno je da li će i kada takav zakon biti donesen.\nJoco Cvjetković, predsjednik Udruženja za zaštitu žiranata u BiH, rekao je da bi uvođenje ličnog bankrota u BiH bila pozitivna stvar, ali da nije siguran koliko bi to imalo efekta.\n"Lični bankrot u suštini predstavlja to da neko rukovodi finansijama onoga ko je proglasio lični bankrot. A to podrazumijeva da povjerilac raspolaže i upravlja novcem i ostalim primanjima koja dobija onaj ko je proglasio lični bankrot", rekao je Cvjetković.\nDodao je da prije raspolaganja novcem dužnika, povjerilac prvo mora podmiriti osnovne životne potrebe dužnika.\n"To znači stan, hrana i ostalo. Onda, ako ostanu još neka sredstva, ona se koriste za namirivanje dugova", izjavio je Cvjetković za "Nezavisne".\nIstakao je da u BiH najveći problem predstavlja to što mnogi građani nemaju dovoljno visoke plate da bi čak podmirili osnovne životne potrebe.\n"Samim tim kod njih ne bi ostalo nikakvog viška sredstava iz kojih bi se mogla namirivati potraživanja banaka ili drugih institucija, kao što su, na primjer, poreske institucije", naveo je Cvjetković.\nPojasnio je da bi uvođenje ličnog bankrota najveći uticaj imalo na one koji neprincipijelno zarađuju, odnosno zarađuju više nego što im je potrebno za život.\n"Istovremeno, takvi građani ponekad višak sredstava, umjesto da usmjere na izmirivanje dugova, troše na zadovoljavanje nekih drugih neživotnih potreba", rekao je Cvjetković, dodajući da je u bh. društvu takvih građana veoma malo.\nNaveo je da je potrebno da se o donošenju zakona o ličnom bankrotu usaglase entiteti te da zasad samo možemo gledati pozitivna iskustva iz svijeta.\nPredrag Duduković, ekonomski analitičar SWOT-a, u razgovoru za "Nezavisne novine" kazao je da se u posljednjih nekoliko godina, kada je riječ o uvođenju ličnog bankrota, ništa nije promijenilo te da postoji niz opravdanih, ali i neopravdanih razloga zašto je situacija takva.\n"Uvođenje institucije ličnog bankrota pozdravljam i mislim da bi se time mnoge stvari mogle riješiti. Ne bi se desilo kao u prethodnom periodu, kao što je bio slučaj prije desetak godina, da su na stotine hiljada žiranata opterećene, a da ljudi dižu kredite do 500.000 ili 600.000 KM, nekada i do milion KM bez pokrića", pojasnio je Duduković.\nDodao je da se sada dešava da ljudi dižu kredite da bi pokrenuli neki biznis, a da je onda došla pandemija virusa korona, koja je sve to obustavila, a građani su bankrotirali.\n"Za dizanje kredita mora postojati neka garancija. Kod nas je problem što i dalje nije uređen sistem, pa tako imamo građane koji prilikom dizanja kredita ulože, na primjer, automobil ili nekretninu koji nisu na njihovo ime. Onda žele da objave bankrot, a ništa što su uložili nije na njihovo ime. To se ne smije dešavati", naveo je Duduković.\nIstakao je da se situacija posljednjih godina ipak promijenila te da su banke pooštrile kriterijume prilikom davanja kredita pa traže dokaze da se ono što se ulaže vodi na ime onoga ko želi da podigne kredit.\nDodao je da situacija nije bolja ni u regionu te je podsjetio da je Hrvatska prije desetak godina uvela lični bankrot, ali da ni kod njih nije zaživio kako treba, a Srbija pokušava isto da učini u nekom narednom periodu.


U BiH ni sunce ne grije svakog jednako – ASinfo Portal\n30.12.2021. / 12:10\nSARAJEVO – Odlaganje usvajanja zakon o obnovljivim izvorima je združeni zločinački poduhvat, smatra ekonomista Damir Miljević iz Regionalnog centra za održivu energetsku tranziciju (RESET).\n“Činjenica je da je po važećim zakonima o obnovljivim izvorima energije u oba entiteta došlo do niza zloupotreba, preferiranja pojedinih investitora, nezakonitosti… Razvoj malih HE, solarnih i vjetroelektrana u BiH je provođen na štetu građana jer tim investitorima dajemo izuzetno velike subvencije za proizvodnju koja je sama po sebi tržišno isplativa, a dajemo ih od novca koji građani daju po računima za utrošenu električnu energiju kao naknadu za razvoj obnovljivih izvora. Ta praksa je trebala prestati s 2020-tom godinom, u septembru 2019. godine su već bili spremni nacrti novih zakona u oba entiteta, ali cijela 2020, pa i 2021. prolazi, a ti novi zakoni nisu usvojeni”, kaže Miljević i naglašava da će oni ukinuti tarife koje garantuju otkup narednih 12 godina u FBiH i 15 u RS i napominje da je u Republici Srpskoj nacrt zakona u javnoj raspravi, a u FBiH nije ni na vidiku.\n“Očito je da postoji sprega vlasti i investitora i da vlast otežući donošenje zakona pogoduje investitorima jer ako imate dva aktera koji treba da vode računa i o javnom interesu, a ponašaju se kao da su u službi privatnih interea i tako rade godinama – to nije ništa drugo nego udruženi zločinački poduhvat”, kaže Miljević.\nPojašnjava da novi zakon treba da omogući građanima i privredi da proizvode vlastitu električnu energije i višak daju u sistem kao kredit za naredni period u kom možda neće imati struje.\n“Trebalo bi omogućiti i formiranje energetskih zajednica ili zadruga u kojima bi više građana i privreda mogli zajedno da rade na svojoj teritoriji i treba da omogući da se komercijalnim investitorima u obnovljive izvore energije koncesije daju na transparentan način na bazi otvorene aukcija gdje bi oni nudili najnižu otkupnu cijenu struju ili neke druge beneficije. Ovako se većina dodjele dozvola odvija po samoinicijativnim ponudama, a znamo šta to znači u BiH”, kaže Miljević.\nNacrt zakona o obnovljivim izvorima energije u FBiH je napisan uz pomoć GIZ-a i u maju 2020-te godine je Energetska zajednica dala pozitivno mišljenje i par sugestija, kaže ekspertica za zelenu tranziciju i zastupnica u Parlamentu FBiH Sanela Klarić i naglašava da on ipak još nije došao pred zastupnike.\n“Više puta sam tražila od ministra energetike da on bude pušten u proceduru, ali nisam dobila odgovor”, kaže Klarić i naglašava da je to, uz zakone o električnoj energiji, o energetskoj efikasnosti i o gasu, samo jedan od zakona iz energetskog sektora koji su napisani uz pomoć donatora poput USAID-a i GIZ-a, a čije se usvajanje neopravdano odlaže.\n“Taj zakon je važan jer bi omogućio građanima da sami sebi proizvode struju i da viškove prebace u mrežu, daje mogućnost da se ljudi udružuju u energetske zadruge i da na taj način, posebno lokalne zajednice, budu uključene u investiranje u takve sisteme i da to ne bude rezervisano samo za privilegovane investitore koji imaju novac, nego da bude otvoreno za sve građane ili udruženja građana, a treba da riješi i transparentnost u dodjeljivanju dozvola i ukine zagarantovane cijene otkupa od postojećih vlasnika solarnih elektrana”, pojašnjava Klarić.\nKako je u BiH do sada izgrađeno stotinjak solarnih elektrana i nekoliko vjetroelektrana u privatnom vlasništvu i kako se, prema dostupnim informacijama, u BiH trenutno grade projekti za proizvodnju po jedan gigavat električne energije iz sunca i iz vjetra, Miljević upozorava dasa zakonom treba požuriti jer privatni investitori zauzimaju najbolje lokacije.\n“Kako se sada dozvole za gradnju dodjeljuju na osnovu samoinicijativnih ponuda, privatni investitori će zauzeti najbolje lokacije, mjesta gdje sunce najbolje sija i vjetar najbolje puše i kako nisu u obavezi da tu struju predaju u mrežu u BiH – struja može ići u izvoz i oni će njome dekarbonizirati EU ili neke druge zemlje, a nama ostaje prljava energija. Upravo zbog toga za dodjelu dozvola za gradnju pogona mora biti uvedena aukcija u kojoj će prednost imati oni koji ponude najnižu cijenu struje za otkup u BiH”, pojašnjava Miljević i naglašava da svako odugovlačenje ide na ruku privatnim investitorima.\nU prilog ovoj tvrdnji ide nezvanična informacija iz Ministarstvu za energetiku u Vladi RS da su sve atraktivne lokacije već zauzete – zauzeli su ih privatni investitori, te da ima slučajeva da su veće pogone prijavljivali kao više manjih da bi dobili podsticaje za proizvodnju i/ili postali kvalifikovani što im daje pravo da svoju struju isporuče elektroprivredama u BiH po garantovanim cijenama.\nBosna i Hercegovina je 2005. godine potpisala Ugovor o uspostavi Energetske zajednice sa Evropskom unijom (EU) i još sedam zemalja: Albanijom, Bugarskom, Hrvatskom, Sjevernom Makedonijom, Crnom Gorom, Rumunijom i Srbijom. Ugovorom se obavezala na provođenje EU Direktive o upotrebi energije iz obnovljivih izvora. Cilj je bio da se povećaju strana i domaća ulaganja u obnovljive izvore i proizvodnja čiste energije te osiguraju nova radna mjesta i zaštiti okolina. Kako bi obaveze sprovele u djelo, entiteti u BiH su se obavezali da će do 2020. godine 40 odsto planirane potrošnje struje biti iz obnovljivih izvora, a odlučile su da će to ostvariti pogodnostima i podsticajima za proizvođače. Tako su FBiH i RS počele potpisivati ugovore s uglavnom privatnim firmama koje proizvode struju iz vode, vjetra i sunca, obavezujući se da će svu njihovu struju otkupljivati po garantovanim cijenama koje neće biti mijenjane, bez obzira na tržišne promjene, tokom 12 godina u FBiH i 15 godina u RS. Uz to ti proizvođači dobivaju i novčani podsticaj u iznosu koji zavisi od količine proizvedene struje i uz podsticaje i zagarantovane otkupne cijene, ta struja je, prema informacijama iz elektroprivreda u BiH, postala skuplja od struje koju proizvode elektroprivrede. Istovremeno, obaveze proizvođača struje iz obnovljivih izvora prema državi su od 1 do 15 odsto ukupnih prihoda od prodaje struje i o tome se diskreciono odlučuje u svakom pojedinačnom ugovoru.\nNovac za podsticaje proizvodnje iz obnovljivih izvora daju svi korisnici električne energije u BiH – prema odlukama entitetskih vlada u BiH građani uz račun za struju plaćaju naknadu za obnovljive izvore i tako se godišnje skupi više desetina miliona KM koje entitetski operateri za obnovljive izvore isplaćuju proizvođačima struje iz malih hidroelektrana, solarnih i vjetroelektrana. Prema podacima koje su prikupili novinari Centra za istraživačko novinarstvo (CIN) od entitetskih operatora za obnovljive izvore energije, vlasnicima postrojenja je od 2015. do 2020. godine isplaćeno najmanje 207 miliona maraka. Ovaj iznos je veći, obzirom da institucije u FBiH u svojim evidencijama nemaju podatke o isplaćenim podsticajima za 2016. i 2017. godinu.\nZa 2021. godinu je potrebni iznos naknade za podsticanje proizvodnje iz obnovljivih izvora energije i efikasne kogeneracije u FBiH, prema odluci Vlade FBiH, 27,2 miliona KM.\n“U proteklih par godina je tehnologija jako pojeftinila i nije skupo kao ranije, investicija se vraća možda već za tri godine, pa bi novi zakon trebao da izbaci i garantovane otkupne cijene za proizvođače jer tako privatni investitori enormno zarađuju. To su sugestije i iz EU – i oni su imali te tarife, ali davno, no kod nas postoje pojedinci kojima to odgovara”, kaže Klarić.\nJedan od bivših direktora Elektroprivrede BiH Amer Jerlagić sa svojom privatnom firmom gradi dvije solarne elektrane u okolini Sarajeva\n“Ova manja je 23 kilovata i ona bi trebala biti puštena u probni rad do marta 2022. godine, korona pandemija nas je malo usporila, a veća je 150 kW i nju tek počinjemo graditi jer je trebalo vremena dok smo dobili sve potrebne dozvole. S manjim projektom smo ušli u podsticajne kvote, povrat investicije je razuman i to je razlog da smo uopšte krenuli u gradnju fotonaponske elektrane”, kaže Jerlagić za Interview.ba\nNajveću proizvodnju struje iz sunca među privatnicima ima GP Tomig Grude s 25 solarnih elektrana s po 150 kilovata instalisane snage – na svojoj web-strani pišu da imaju instalirano 8.263 megavata, da proizvode 4.508 megavata godišnje čime smanjuju proizvodnju CO2 za prosječno 8.268 tona godišnje. Među onima koji imaju dozvolu za proizvodnju električne energije iz sunca samo u FBiH ima 50-ak privatnih kompanija sa više od 100 kW instalisane snage – ostali imaju manje.\nPrema dostupnim procjenama – gradnja solarne elektrane od 20-ak kilovata instalisane snage bi mogla koštati do 40.000 KM, a prosječni rok trajanja im je veći od 25 godina. O isplativosti gradnje govori i činjenica da je proteklih par godina pala cijena solarnih panela, ali skočila cijena struje na tržištu i da će i dalje rasti, pogotovo ove iz sunca i vjetra.\nNajodgovorniji za zakonite procese u ovoj oblasti – za evidenciju, otkup od privatnih proizvođača i isporuku električne energije iz obnovljivih izvora elektroprivredama u BiH su entitetski operatori za obnovljive izvore i efikasnu kogeneraciju. Samo u FBiH ovaj Operater godišnje skupi između 50 i 70 miliona KM, ali je proteklih godina bio opterećen nizom problema poput sumnji na nezakonito poslovanje uprave koja nije dozvoljavala reviziju poslovanja i nije željela odstupiti nakon smjene. No, Ured za reviziju rada institucija u FBiH je sredinom 2021. godine, po dolasku nove uprave, napravio reviziju za 2019. i 2020. i utvrdio niz nepravilnosti: na web-strani Operatera nema informacije o kvotama, nema ažurnih pokazateljima popunjenosti kvota za svaki tip postrojenja, nema ažurirani spisak kvalifikovanih proizvođača/investitora koji su dobili status privilegovanog/potencijalno privilegovanog (to su oni koji prodaju elektroprivredama), a to narušava princip transparentnosti i nije u skladu sa Zakonom o korištenju obnovljivih izvora energije i efikasne kogeneracije, te nemaju jedinstven registar projekata, nisu prezentovana sva rješenja o upisu, pojedini projekti nisu ni upisani u registar koji i nije objavljen na internet-stranici Operatora.\n“Popunjenost dinamičkih kvota za solarne elektrane na 31.12.2020. godine bila je iznad obima utvrđenog Akcionim planom FBiH za korištenje obnovljivih izvora energije jer se dodjela dinamičkih kvota nije vršila na način utvrđen Zakonom o korištenju obnovljivih izvora energije i efikasne kogeneracije. Nije vođena evidencija o dodjeli dinamičkih kvota kao ni provjera njihove raspoloživosti prije dodjele statusa potencijalno privilegovanih i privilegovanih proizvođača. Zahtjevi za sticanje statusa privilegovanih i potencijalno privilegovanih ponuđača nisu se rješavali po redoslijedu prijema, postupci se nisu rješavali u propisanim rokovima, niti su se podnosiocima dostavljali pisani pozivi za ispravku nedostataka u zahtjevima, što je bila obaveza u skladu sa Zakonom o korištenju obnovljivih izvora energije i efikasne kogeneracije i internim pravilima. Takođe, dodijeljeni su statusi privilegovanog proizvođača i zaključeni ugovori o otkupu električne energije iz obnovljivih izvora bez prethodno dostavljene dokumentacije propisane Zakonom o korištenju obnovljivih izvora energije i efikasne kogeneracije i Uredbom o podsticanju proizvodnje električne energije iz obnovljivih izvora energije i efikasne kogeneracije”, pišu revizori.\nOvaj Operator je sredinom decembra 2021. godine na javnu raspravu ponudio Nacrt Pravilnika o metodologiji za raspodjelu troškova balansiranja za privilegovane i kvalifikovane proizvođače kao i udio koji će se plaćati sredstvima iz naknada prikupljenih za podsticanje koji je u profesionalnoj i ekspertskoj zajednici dočekan s mnogo primjedbi.\n“Napravljen je sa zakašnjenjem, pa je urađen na brzinu, bez ikakvih procjena, neodgovorno, otvara nove troškove za elektroprivrede, odnosno građane i nova primanja malim proizvođačima. Potpuno je neprihvatljiv”, ponavlja par učesnika u raspravi uz napomenu da bi ga svi relevantni u ovom procesu trebali odbiti.\n“Toliko je loš da ga nema smisla popravljati”, kaže jedan od njih.\nU Ministarstvu za energetiku, industriju i rudarstvo u Vladi FBiH (FMERI) kažu da je novi zakon o obnovljivim izvorima energije u pripremi.\n“Radna grupa na nivou države je uz asistenciju GIZ-a uradila template i draft krajem 2019, ali korona pandemija i daljnje usložnjavanje zahtjeva iz EZ i sofijska deklaracija su otvorili prostor za ažuriranje zakona. Ministar je formirao radnu grupu s početkm 2021. i napravljen je prvi nacrt koji smo poslali elektroprivredama i FERK-u na dostavljanje komentara. Imali smo i druge zakone iz oblasti energije koji su krovni i o električnoj energiji i o energiji i oni moraju biti usvojeni prije zakona o obnovljivim izvorima. Sada imamo komentare iz elektroprivrede i FERK-a i očekujem da će ova radna verzija biti krajem januara na vlati FBiH”, kažu u Sektoru za energiju u Ministarstvu i naglašavaju da sve rade uz tehničku asistenciju USAID.\n“Najteže je pomiriti sve zahtjeve koje zakon mora riješiti – postojeće ugovore koji moraju ostati na snazi, uvođenje novih obaveza, uspostava demokratizacije proizvodnje električne energije u okviru čega svaki građanin može biti proizvođač i izlaziti na distributivnu mrežu, ali i uskladiti podijeljene nadležnosti između države i entiteta, te zakon usaglasiti sa drugim zakonima, ali se nadamo da smo to uspjeli”, pojašnjavaju u Sektoru za energiju. Kažu da je nemoguće preuzeti zakon iz neke od susjednih zemalja (Hrvatska već duže ima ovaj zakon, Srbija je dobila početkom ove godine) jer je to živa materija i situacija se brzo mijenja na nivou EU.\n“Neće biti usklađeni ni entitetski zakoni, ali hoće biti ispoštovane evropske direktive i mi mislimo da će zakon u FBiH biti mnogo demokratičniji”, kažu u Ministarstvu i najavljuju da će novim zakonom za velika postrojenja iz sunca i vjetra biti provođene aukcije, a da će mali proizvođači dobiti priliku da prodaju višak.\nPodsjećanja radi, rast proizvodnje struje iz sunca i vjetra je važan između ostalog i zbog toga što je BiH potpisala Sofijsku deklaraciju kojom se obavezala da će raditi na tome da smanji zagađenje i da doprinosi planu da Evropa do 2050. godine bude klimatski neutralan kontinent. Taj proces se naziva i zelena tranzicija koju odlikuje dekarbonizacija, decentralizacija, digitalizacija i dekarbronizacija što između ostalog podrazumijeva zatvaranje rudnika i gašenje termoelektrana. U nekim zemaljama koje ozbiljnije rade na ovom procesu rudari su, recimo, angažovani za proizvodnju solarnih panela jer je to nova industrija i otvara značajan broj radnih mjesta, ali proizvodnja solarnih panela ili vjetrenjača, kao i zbrinjavanje rudara nije u ingerencijama Ministarstva.\n“Samim uvođenjem zakona i otvaranjem mogućnosti da građani i mala i srednja preduzeća proizvode struju će otvoriti fabrike solarnih panela i druge opreme, ali to je pitanje tržišta, ne za Ministarstvo”, kažu u Sektoru za energiju FMERI i cijene da neće biti rasta cijene solarnih panela, ali hoće struje za one koji kupuju na tržištu što će otvoriti prostor za firme da ulažu u solarne panele i smanjuju troškove za struju, te da sve govori o velikoj zainteresovanosti firmi da se već sada spremaju za ugradnju solarnih panela što vide i kao razvoj kompanija i štednju.\nPrivrednik iz kantona Tuzla Mujo Hasić se bavi preradom plastike i izvozi u EU. Krajem 2021. godine je pokrenuo postupak za sticanje dozvole za proizvodnju električne energije iz sunca jer se pribojava da će EU uskoro uvesti posebne takse zbog struje iz prljavih izvora koju sada koristi u proizvodnji, a to bi poskupjelo njegove proizvode i time ga učiniti nekonkurentnim na evropkom tržištu što bi ugrozilo opstanak njegovog preduzeća.\n“Struju bih proizvodio samo za svoje potrebe, znam da ima i drugih kompanija koje tako rade, ali ispod svojih potrošačkih kapaciteta kako bi nešto morali kupiti od elektroprivreda – kada proizvedu dozvoljenu količinu, proizvodnja im se automacki isključuje, višak ne mogu dati drugima ni besplatno”, pojašnjava Hasić koji je sada i zastupnik u Parlamentu FBiH nezadovoljan zbog odoguvlačenja s usvajanjem ovog zakona.\nFarma Kosić je primjer uspješnog podsticaja poljoprivrednica


Uskoro simpozijum E-trgovina 2009 na Paliću – Personal magazin\nNa Paliću se od 22. do 24. aprila održava Simpozijum “E-trgovina 2009“. Ovo je 9. simpozijum i na njemu se kontinuirano razmatraju stanje, rezultati i mere za unapređivanje elektronske trgovine…\nNa Paliću se od 22. do 24. aprila održava Simpozijum “E-trgovina 2009“. Ovo je 9. simpozijum i na njemu se kontinuirano razmatraju stanje, rezultati i mere za unapređivanje elektronske trgovine i elektronskog poslovanja. Skup je namenjen upoznavanju privrednika sa aktuelnim trendovima u oblasti e-poslovanja i mogućnostima da prikazana rešenja primene u svojoj sredini. Takođe, skup je i prilika da korisnici e-trgovine predstave svoja rešenja, a najuspešniji i dobiju priznanje “e-trgovina Award 2009”.\nSkup “E-trgovina 2009” pruža poslovnim ljudima mogućnost da kao slušaoci učestvuju na konferenciji, steknu uvid u trenutni razvoj e-poslovanja u Srbiji i regionu i uspostave povoljne poslovne kontakte.\nOčekuje se prisustvo oko 300 učesnika iz Srbije i okolnih zemalja. Prijavljeno je oko 50 saopštenja i prezentacija u kojima će se predstaviti uspešna rešenja u primeni e-trgovine i e-poslovanja.\nZa vreme skupa održaće se i Workshop: “Primena ICT i Interneta u vremenu krize”. Obuhvatiće se teme: započinjanje, razvoj i unapređivanje biznisa i primena ICT i Interneta u poslovanju. Učesnicima će biti prezentovan savremeni model treninga i obuka u blended sistemu (učionica-Internet). Biće prikazani alati za odredjivanje stepena organizacione spremnosti kompanije za prihvatanje rešenja zasnovanih na novim tehnologijama, alati za prioritizaciju projekata u portfoliu i Internet resursi koji nose informacije pomoću kojih se vodi biznis zasnovan na znanju.\nUskoro simpozijum E-trgovina 2009 na Paliću was last modified: April 15th, 2009 by Redakcija


Kolja Besarović: Briselska zamka - Kuda vodi evropski put Bosne i Hercegovine | Infomedia Balkan\nKolumne | 09.Feb.2019 - 19:59 h\nKolja Besarović: Briselska zamka - Kuda vodi evropski put Bosne i Hercegovine\nPostavlja se, naravno, pitanje kakvi su bili dometi ovih razgovora u glavnom gradu Belgije. Ali i, što je čini se daleko važnije, zašto Republika Srpska podržava „evropski put BiH“ i da li bi mogla da ima neku konkretnu korist od eventualnog davanja Bosni i Hercegovini statusa kandidata za članstvo u, ne više tako popularnoj, zajednici naroda Starog kontinenta?\nSRPSKA POD LUPOM\nVeć ova zabrinutost za građane koji demonstriraju na ulicama Banjaluke nagoveštava da će Republika Srpska biti pod posebnom lupom odgovornih iz Brisela na putu BiH ka Evropskoj uniji. Ipak, zasad je neizvesno kada će nekadašnja centralna jugoslovenska republika dobiti toliko čekani status kandidata, pošto u razgovorima izražena želja briselskih sagovornika članova Predsedništva BiH, da čitav posao bude okončan do 1. novembra 2019. kada ističe mandat sadašnje Evropske komisije, nije nikakva garancija da će se to zaista i desiti. Dodatni problem bi moglo predstavljati to što – čak i u slučaju da Evropska komisija da zeleno svetlo Sarajevu – konačnu reč o kandidaturi imaju sve članice „evropske porodice“, što teoretski otvara mogućnost da neka od njih iz egoističnih državnih motiva postavi „rampu“ Bosni i Hercegovini.\nNajzad – a Dodik je o tome otvoreno govorio tokom boravka članova Predsedništva BiH u Belgiji – dobijanje statusa kandidata za članstvo u Evropskoj uniji otvorilo bi mogućnost da se pokrene proces odstranjivanja visokog predstavnika i stranih sudija iz političkog i pravnog sistema ove države, što bi, po njegovoj proceni, bilo dobro i za Republiku Srpsku i za Bosnu i Hercegovinu. Postoji, naravno, realna opasnost da kandidatura BiH bude korišćena za nove pritiske na Banjaluku, kroz insistiranje da „samo reformisana, unitarno uređena funkcionalna država može stići u Evropsku uniju“. Prvi čovek RS je, međutim, već jasno stavio do znanja da u tom slučaju neće biti žrtvovanja sadašnjeg stepena samostalnosti ovog entiteta radi prednosti evropskih integracija, što praktično znači da će iz najvećeg grada na Vrbasu – baš kao što se sada čini sa Akcionim planom za NATO – blokirati dalji put Bosne i Hercegovine ka Uniji.\n-Sindrom Tikvan- Selak nije sposoban da registruje partiju, a namjerava da bude -lider-\nNebojiša Vukanović - Pljačkaški poduhvat trojca Petar Đokić – Srebrenka Golić i izvjesni Todorović\nNebojša Vukanović: Dogovorene predizborne igre -Balkanskog trijumvirata-


Polovni Multilift karoserija oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Karoserija > Multilift\nDemontirajuće nadogradnje (4)\nPolovne dizalice sa kukom (4)\nHiab ULT 26Z61-P-ICF 26 Tons Hooklift! (1)\nPolovna Multilift karoserija na prodaju\nOvo su rezultati pretrage polovnih Multilift karoserija mašina koje su za prodaju. Multilift karoserija oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Multilift karoserija u Brend sekciji.\nOvde je kompletna lista polovnih Multilift karoserija za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Multilift karoserija koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Multilift karoserija koje Vas interesuju.


Maja Gojković brine o nuklearnoj sigurnosti\nBEOGRAD - Predsednica Narodne skupštine Maja Gojković imenovana je 29.maja, na sednici Vlade kojom je poslednji put predsedavao Aleksandar Vučić, za predsednika Upravnog odbora Agencije za zaštitu od jonizujućih zračenja i nuklearnu sigurnost Srbije.\nVučić: Neće biti kontramitinga, neka protesti traju što duže\nBEOGRAD - Komentarišući parolu sa protesta "I vazduh ste privatizovali" Vučić je rekao da on ništa nije privatizovao.\nBeograd: Sedmi Protest protiv diktature\nBEOGRAD - Ispred Doma Narodne skupštine nešto posle 18 časova počeo je "Protest protiv diktature", sedmi po redu.\nSednica Skupštine Srbije završena usvajanjem zakona i bojkotom opozicije\nBEOGRAD - Predsednica Skupštine Maja Gojković nije dozvolila ni pitanja ni reklamiranje poslovnika, posle čega su poslanici izašli iz sale.\nŠešelj: Da mi je Jovanović rekao da želi u vladu, urgirao bih kod Vučića da ga uzme\nBEOGRAD - Odgovarajući na Jovanovićeve navode, Vučić je rekao da ne vidi da trenutno može da vodi bolju politiku, ali da je Jovanović u pravu da više ljudi može da se uključi u taj posao.\nVučićev "skraćeni" ekspoze potrajao šest sati\nBEOGRAD - Ukoliko bude izabrana, u novoj vladi, koju je predložio mandatar Aleksandar Vučić, biće osam novih ministara kojih nije bilo u prethodnoj vladi.\nBEOGRAD - Za izbor Maje Gojković, koja je tu funkciju obavljala i u prethodom sazivu, glasalo je 159 poslanika, 73 su bila protiv, a uzdržan je bio jedan poslanika.


FCL ugostila mnogobrojne građane\n- Dan otvorenih vrata 7.9.2019 -\nU subotu 7. septembra,uposleniciFabrike cementa Lukavacu svom zelenom parku ugostili sujedanaesti put zaredom brojne građane i građanke Lukavca i okoline. „Dan otvorenih vrata 2019“je protekao uugodnom druženju svih generacija u prijateljstvu s prirodom.\nNihad Begić, direktor prodaje i marketinga Fabrike cementa Lukavac, istakao je da je glavni cilj ove već tradicionalne manifestacije da se građani upoznaju sa novitetima i rezultatima djelovanja ove kompanije u proteklom periodu, te da se zajedničkim druženjem ulože dodatni napori za unapređenje životne okoline i pojača briga o prirodi. „Naš projekt „U prijateljstvu s prirodom“, koji je pokrenut prošle godine, pokazao je odlične učinke, te su reakcije građana, a posebno djece i omladine, više nego pozitivne. Efekti saradnje na ovom projektu sa mnogim školama, obdaništima i eko organizacijama, ne samo u Lukavcu nego i širom BiH, su prvenstveno brojna novozasađena stabla, očišćeni i uređeni prostori od društvenog značaja, projekti reciklaže ...“, kazao je Begić.\nUz raznovrsne zabavne sadržaje poput predstave za djecu, mađioničara, džinova na štulama, te brojne sportske aktivnosti i nagrade, posebna pažnja je bila posvećena edukativnim sadržajima. Učenici Osnovne škole „Lukavac Grad“ su promovirali svoj projekat prikupljanja PET ambalaže, dok je udruženje „Eko Život“ predstavilo sisteme upravljanja ambalažnim otpadom. Lukavac Cement je organizirao i kreativnu radionicu, na kojoj su uposlenici sa djecom pravili smjese i predmete od cementa i betona.\nFabrika cementa Lukavac d.d. vodeći je proizvođač portland i zidarskog cementa u Bosni i Hercegovini. Od 2001. godine članica je ugledne poslovne grupe Asamer iz Austrije. Svojim inovativnim pristupom, strategijom kontinuiranog ulaganja u najsavremenije tehnologije još 2008. je proglašena najvećom„green field“ investicijom i „Najboljim stranim investitorom“ u BiH. Svojim odnosom i zalaganjem za očuvanje životne okoline stekla je naziv „Zelena fabrika cementa“ koji se temelji na certifikatima ISO 9001:2008 i ISO 14001:2004, u skladu sa najboljim evropskim praksamai standardima.


ČISTKA: Danas smena devet direktora u javnim preduzećima\nČISTKA: Danas smena devet direktora u javnim preduzećima\nTokom obeležavanja stogodišnjice od Velikog rata i agresije Austrougarske na Srbiju, kabinet Aleksandra Vučića započeće danas u Nišu agresivnu i veliku čistku u javnim preduzećima!\nKako „Novosti“ saznaju, Vlada će smeniti devet direktora i to: Milana Živanovića iz Direktorata civilnog vazduhoplovstva, Dragoljuba Simonovića iz „Železnica Srbije“, Velimira Radosavljevića iz „Aerodroma Nikola Tesla“, Kostadina Popovića iz Dipos-a, Marka Ćulibrka iz „Dunav osiguranja“, Igora Braunovića iz „Srbijašuma“ i Branimira Božovića iz „Državne lutrije Srbije“.\nPraktično, prestaje funkcija i Dmitru Đuroviću iz „Koridora Srbije“ i Zoranu Drobnjaku iz „Puteva Srbije“ pošto se te dve kompanije spajaju u jednu i dobiće novog čelnika posle konkursa.\nNajavljene su smene još oko 300 menadžera u sistemu Elektroprivrede Srbije.\nTako bi, na prigodnoj sednici ministarskog tima koja će biti održana u Nišu, gde je uoči Prvog svetskog rata zasedala i tadašnja vlada Nikole Pašića, trebalo da zvanično krene i proces departizacije i profesionalizacije javnih preduzeća.\nU kabinetu premijera Srbije „Novosti“ su dobile informaciju da se sa tim imenima spisak ne zaključuje.\nTakođe, naši izvori iz Nemanjine 11 tvrde da će svi direktori u javnim preduzećima ubuduće biti birani putem objektivnih i nepristrasnih javnih konkursa, a ne podelom kolača između stranaka na vlasti.\nPraktično, početak depolitizacije kompanija koje su pod okriljem države predstavljaće i radni deo zasedanja vlade koji će imati i svoj svečarski i jubilarni karakter.\nU svakom slučaju, stekli su se svi politički uslovi da se doslovno primeni zakon iz 2012. koji predviđa da se čelnici kompanija koje su pod kišobranom države, biraju na konkursu.\n– Mnogi će reći, šta su do sada čekali. Moj rezon je drugačiji. Ja kažem da nikad nije kasno da se povuče pozitivan potez, a depolitizacija javnih preduzeća je pomak u pravom smeru – kaže za „Novosti“ ekonomista Goran Nikolić.\nNemanja Nenadić iz „Transparentnosti Srbije“ ukazuje za „Novosti“ da i budući konkursi ne smeju biti pod partijskom kontrolom:\n– Mora se stvoriti percepcija da su konkursi nepristrasni, kako bi se na njih javili najbolji. Ne sme više da postoji utisak da na njima pobeđuju ljudi koji imaju stranačku zaleđinu.\nPotpredsednica Vlade Zorana Mihajlović kaže za „Novosti“ da će Srbija ubuduće imati stručne i iskusne ljude na čelima javnih preduzeća.\nČELNICI KOMPANIJA KOJI ODLAZE\n* DIREKTORAT CIVILNOG VAZDUHOPLOVSTVA – Milan Živanović\n* ŽELEZNICE SRBIJE – Dragoljub Simonović\n* AERODROM NIKOLA TESLA – Velimir Radosavljević\n* DIPOS – Kostadin Popović\n* DUNAV OSIGURANjE – Marko Ćulibrk\n* SRBIJAŠUME – Igor Braunović\n* DRŽAVNA LUTRIJA SRBIJE – Branimir Božović\n* Koridori Srbije – Dmitar Đurović\n* PUTEVI SRBIJE – Zoran Drobnjak


30.7.2014 - Načelnik opštine Teslić, Milan Miličević, preuzeo je juče ključeve od novog vatrogasnog vozila, koje će ubuduće biti na raspolaganju Vatrogasnoj jedinici Teslić, a čija je ukupna vrijednost iznosila 420.000 KM, od čega je pola obezbijedila lokalna zajednica, a pola Vatrogasni savez RS. Tom prilikom, Miličević je rekao, da su vozila Vatrogasne jedinice Teslić slične namjene stara 35 godina i da će ovo vozilo sigurno da poboljša efikasnost rada vatrogasne jedinice, zaštite stanovništva, kada su u pitanju i druge vrste nepogoda, ne samo požari.\nMiličević je iskoristio priliku da se osvrne i na namjensko trošenje sredstava iz protivpožarne zaštite. „Ranije su sredstva za protivpožarnu zaštitu nenamjenski trošena, te je u tome sigurno razlog što je dosadašnji vozni park bio u takvom stanju, kao i tehnička opremljenost vatrogasaca. Ovaj put vatrogasna jedinica je savremenije opremljena i ubuduće, sredstva za protivpožarnu zaštitu će biti namjenski trošena, kao i sva druga iz budžeta opštine Teslić“ – naglasio je Miličević.\nPredsjednik Vatrogasnog saveza RS, Goran Stojaković, rekao je da Savez nastoji da u ovoj godini realizuje što više sličnih projekata u vidu nabavke novih vatrogasnih vozila jedinicama širom Republike Srpske. „U ovoj godini, putem Vatrogasnog saveza RS i uz podršku Vlade RS, usvojen je plan utroška sredstava sa posebnog računa Vatrogasnog saveza, gdje će 18 novih vatrogasnih vozila doći u RS u 18 lokalnih zajednica“ – rekao je Stojaković, dodajući da će to u značajnoj mjeri podići efikasnost svih vatrogasnih jedinica, a cjelokupno gledano i mogućnost zaštite i spasavanja na cijelom nivou RS. Stojaković je naglasio, da je evidentno da u posljednje vrijeme vatrogasci ne obavljaju samo poslove koji su vezani za poslove zaštite od požara, nego su snaga na koju računa RS i u vanrednim situacijama, zbog toga je izuzetno bitna njihova tehnička opremljenost.\n„Riječ je o brzom navalnom vozilu koje ima rezervoar od 3000 litara vode, 200 litara pjenila, sa dva fiksna mlaza i izuzetnom pratećom opremom, drugim riječima sa svim onim što je potrebno vatrogascima za brzu i kvalitetnu intervenciju“ – rekao je starješina Vatrogasne jedinice opštine Teslić, Radomir Mrazić. Mrazić je dodao je Vatrogasna jedinica Teslić, posljednjih 30 godina radila sa veoma teškim i zastarjelim vozilima i da će ovo vozilo mnogo značiti teslićkim vatrogascima tokom intervencija. „Ako imamo na umu da je opština Teslić veoma razuđena, da postoje oblasti udaljene od 45 do 50km od sjedišta Vatrogasne jedinice Teslić, sa ovakvim brzim i dobro opremljenim vozilom, mislim da će svaka intervencija biti, daleko pouzdanija i daleko efikasnija“ – zaključio je Mrazić.